polyglot-tagger/wikipedia-language-snippets-filtered huggingface dataset:
1820ರ ದಶಕದ ಹೊತ್ತಿಗೆ, ವಿಸ್ತಾರವಾದ ಕಾಲುವೆ ವ್ಯವಸ್ಥೆಯನ್ನು ನಿರ್ಮಿಸಲಾಗಿತ್ತು. ಇದರಿಂದಾಗಿ ಕೈಗಾರಿಕೆಗಳಲ್ಲಿ ಬಳಸಲು ನೈಸರ್ಗಿಕ ಸಂಪನ್ಮೂಲಗಳು ಇನ್ನೂ ಸುಲಭವಾಗಿ ದೊರೆಯತೊಡಗಿದವು. ಇಸವಿ 1837ರಲ್ಲಿ ಗ್ರ್ಯಾಂಡ್‌ ಜಂಕ್ಷನ್‌ ರೇಲ್ವೆ ಆಗಮನದೊಂದಿಗೆ ಬರ್ಮಿಂಗ್ಹ್ಯಾಮ್‌ನಲ್ಲಿ ಮೊದಲ ಬಾರಿಗೆ ರೇಲ್ವೆ ಸಂಪರ್ಕದ ಪದಾರ್ಪಣೆಯಾಯಿತು. ಒಂದು ವರ್ಷದ ನಂತರ, ಇದನ್ನು ಲಂಡನ್‌ ಅಂಡ್‌ ಬರ್ಮಿಂಗ್ಹ್ಯಾಮ್‌ ರೇಲ್ವೆ ಎಂದು ಮರುನಾಮಕರಣ ಮಾಡಲಾಯಿತು. ವಿಕ್ಟೊರಿಯನ್ ಯುಗದಲ್ಲಿ, ಬರ್ಮಿಂಗ್ಹ್ಯಾಮ್‌ನಲ್ಲಿ ಜನಸಂಖ್ಯೆಯು ತೀವ್ರವಾಗಿ ಹೆಚ್ಚಿ, ಅರ್ಧ ದಶಲಕ್ಷ ಅಂಕವನ್ನೂ ಮೀರಿತು. ಬರ್ಮಿಂಗ್ಹ್ಯಾಮ್‌ ಇಂಗ್ಲೆಂಡ್‌ನ ಎರಡನಯ ಅತಿ ಹೆಚ್ಚು ಜನಸಂಖ್ಯೆ ಹೊಂದಿದ ನಗರವಾಯಿತು. ಇಸವಿ 1889ರಲ್ಲಿ ಮಹಾರಾಣಿ‌ ವಿಕ್ಟೋರಿಯಾ ಬರ್ಮಿಂಗ್ಹ್ಯಾಮ್‌ಗೆ 'ನಗರ' ಮನ್ನಣೆ ನೀಡಿದರು. ಇಸವಿ 1900ರಲ್ಲಿ ನಗರವು ತನ್ನದೇ ವಿಶ್ವವಿದ್ಯಾನಿಲಯವನ್ನು ಸ್ಥಾಪಿಸಿತು.
ನಗರದಲ್ಲಿರುವ ಸಿಂಫನಿ ಹಾಲ್‌, ಅಂತರರಾಷ್ಟ್ರೀಯ ಖ್ಯಾತಿಯ ಸಿಟಿ ಆಫ್‌ ಬಿರ್ಮಿಂಗ್ಹ್ಯಾಮ್‌ ಸಿಂಫನಿ ಆರ್ಕೆಸ್ಟ್ರಾ ವಾದ್ಯತಂಡಕ್ಕೆ ತಾಣವಾಗಿದೆ. ಇಸವಿ 1834ರಿಂದಲೂ, ಸಿಟಿ ಆರ್ಗನಿಸ್ಟ್‌ ಎಂಬ ಹುದ್ದೆಯನ್ನು ಕೇವಲ ಏಳು ಜನರು ಹೊಂದಿದ್ದುಂಟು. ಸದ್ಯಕ್ಕೆ, ಥಾಮಸ್‌ ಟ್ರಾಟರ್‌ 1983ರಿಂದಲೂ ಸಿಟಿ ಆರ್ಗನಿಸ್ಟ್‌ ಆಗಿದ್ದಾರೆ. ಬರ್ಮಿಂಗ್ಹ್ಯಾಮ್‌ ಪುರಭವನದಲ್ಲಿ ಆರ್ಗನ್‌ ತೆರೆದಾಗಿನಿಂದಲೂ ವಾರಕ್ಕೊಮ್ಮೆ ವಾದ್ಯಗೋಷ್ಠಿ ನಡೆಯುತ್ತಿತ್ತು. ಆದರೆ, ಪುರಭವನದ ದುರಸ್ತಿ ಹಾಗೂ ಜೀರ್ಣೋದ್ಧಾರವು ಅಕ್ಟೋಬರ್‌ 2007ರ ತನಕ ನಡೆದ ಕಾರಣ, ಈ ವಾದ್ಯಗೋಷ್ಠಿಯನ್ನು ಸೇಂಟ್‌ ಫಿಲಿಪ್‌ ಪ್ರಧಾನ ಇಗರ್ಜಿಯಲ್ಲಿ ನಡೆಸಲಾಗುತ್ತಿತ್ತು. ಬರ್ಮಿಂಗ್ಹ್ಯಾಮ್‌ ರಾಯಲ್‌ ಬ್ಯಾಲೆ ಹಾಗೂ ವಿಶ್ವದ ಅತಿ ಹಳೆಯ ವೃತ್ತಿಪರ ನೃತ್ಯಶಾಲೆಯಾದ ಎಲ್ಮ್‌ಹರ್ಸ್ಟ್‌ ಸ್ಕೂಲ್‌ ಫಾರ್‌ ಡ್ಯಾನ್ಸ್‌ ಬರ್ಮಿಂಗ್ಹ್ಯಾಮ್‌ನಲ್ಲಿವೆ.
ಹತ್ತೊಂಬತ್ತನೆಯ ಶತಮಾನದ ಆರಂಭದಲ್ಲಿ ರಾಜಕೀಯ ಸುಧಾರಣೆಗಾಗಿ ಆಭಿಯಾನವು ಆರಂಭವಾಯಿತು. ಈ ವೇಳೆ ಬರ್ಮಿಂಗ್ಹ್ಯಾಮ್‌ ರಾಷ್ಟ್ರೀಯ ರಾಜಕೀಯ ಪ್ರಮುಖತೆ ಪಡೆಯಿತು. ಇಸವಿ 1832ರಲ್ಲಿ ಗ್ರೇಟ್‌ ರಿಫಾರ್ಮ್‌ ಆಕ್ಟ್‌‌ ಮಂಜೂರಾಗುವ ಮುನ್ನ, ಡೇಯ್ಸ್‌ ಆಫ್‌ ಮೇ ಅವಧಿಯಲ್ಲಿ ಥಾಮಸ್‌ ಅಟ್ವುಡ್‌ ನಾಯಕತ್ವದ ಬರ್ಮಿಂಗ್ಹ್ಯಾಮ್‌ ರಾಜಕೀಯ ಒಕ್ಕೂಟ ದೇಶದಲ್ಲಿ ಆಂತರ್ಯುದ್ಧದ ಸ್ಥಿತಿ ನಿರ್ಮಾಣವಾಗಲು ಕಾರಣವಾಗಿತ್ತು. ಇಸವಿ 1831 ಮತ್ತು 1832ರಲ್ಲಿ ನ್ಯೂಹಾಲ್‌ ಹಿಲ್‌ನಲ್ಲಿ ನಡೆದ ಒಕ್ಕೂಟದ ಸಭೆಗಳು ಬ್ರಿಟನ್‌ ದೇಶದ ಅತಿ ದೊಡ್ಡ ರಾಜಕೀಯ ಸಭೆಗಳಾಗಿದ್ದವು. ಈ ಕಾಯಿದೆಯ ಕರಡನ್ನು ಸಿದ್ಧಪಡಿಸಿದ ಲಾರ್ಡ್‌ ಡರ್ಹಮ್‌, 'ಬ್ರಿಟನ್‌ಗೆ ಸುಧಾರಣೆ ಲಭಿಸಲು ಬರ್ಮಿಂಗ್ಹ್ಯಾಮ್‌ನ ಕ್ರಾಂತಿ ಹಾಗೂ ಉದ್ಧಾರವು ಸುಧಾರಣೆಗೆ ಪ್ರಮುಖ ಕಾರಣ' ಎಂದು ಬರೆದರು.
ಇಸವಿ 2008ರಲ್ಲಿನ ಅಂದಾಜಿನ ಪ್ರಕಾರ, 1,015,800ರಷ್ಟು ಜನಸಂಖ್ಯೆ ಹೊಂದಿರುವ ಬರ್ಮಿಂಗ್ಹ್ಯಾಮ್‌, ಲಂಡನ್‌ ಹೊರತುಪಡಿಸಿ ಅತಿಹೆಚ್ಚು ಜನಸಂಖ್ಯೆಯುಳ್ಳ ಬ್ರಿಟಿಷ್‌ ನಗರವಾಗಿದೆ. ಈ ನಗರವು ವೆಸ್ಟ್‌ ಮಿಡ್ಲೆಂಡ್ಸ್‌ ನಗರಕೂಟದ ಮಧ್ಯಭಾಗದಲ್ಲಿದೆ. ಇಸವಿ 2001ರ ಜನಗಣತಿಯ ಪ್ರಕಾರ 2,284,093ರಷ್ಟು ಜನಸಂಖ್ಯೆ ಹೊಂದಿರುವ ಈ ನಗರವು ಯುನೈಟೆಡ್‌ ಕಿಂಗ್ಡಮ್‌ನಲ್ಲೇ ಎರಡನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರ ಪ್ರದೇಶವಾಗಿದೆ. 3,683,000ದಷ್ಟು ಜನಸಂಖ್ಯೆ ಹೊಂದಿರುವ ಬರ್ಮಿಂಗ್ಹ್ಯಾಮ್‌ನ ಮಹಾನಗರ ಕ್ಷೇತ್ರವು, ಯುನೈಟೆಡ್‌ ಕಿಂಗ್ಡಮ್‌ನ ಎರಡನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳದ್ದಾಗಿದೆ. ಈ ಮಹಾನಗರವು ಸುತ್ತಮುತ್ತಲ ಪಟ್ಟಣಗಳನ್ನು ವ್ಯಾಪಿಸಿಕೊಂಡು, ಪ್ರಯಾಣದ ಮೂಲಕ ಅವುಗಳೊಂದಿಗೆ ನಿಕಟ ಸಂಪರ್ಕದಲ್ಲಿದೆ.
ಇಪ್ಪತ್ತೊಂದನೆಯ ಶತಮಾನದಲ್ಲಿ ನಗರವು ರಾಷ್ಟ್ರೀಯ ಸರಾಸರಿಗಿಂತಲೂ ಹೆಚ್ಚು ಆರ್ಥಿಕ ಅಭಿವೃದ್ಧಿ ಗಳಿಸಿದರೂ, ಇದರಿಂದ ಲಭ್ಯವಾದ ಅನುಕೂಲಗಳು ಸಮವಾಗಿಲ್ಲ. ನವೀನತೆಯನ್ನೊಳಗೊಂಡ ಹುದ್ದೆಗಳು ಸುತ್ತಮುತ್ತಲ ಪ್ರದೇಶಗಳಿಂದ ಅರಸಿ ಬರುವ ಅಭ್ಯರ್ಥಿಗಳ ಪಾಲಾಗುತ್ತಿರುವುದು ಇದಕ್ಕೆ ಕಾರಣ. ಯಲ್ಲಿ ಅತಿ ಹೆಚ್ಚು ನಿರುದ್ಯೋಗ ಪ್ರಮಾಣವಿರುವ ಎರಡು ಸಂಸದೀಯ ಕ್ಷೇತ್ರಗಳಾದ ಲೇಡಿವುಡ್‌ ಮತ್ತು ಸ್ಪಾರ್ಕ್‌ಬ್ರೂಕ್‌ ಅಂಡ್‌ ಸ್ಮಾಲ್‌ ಹೀತ್ ಇವೆರಡೂ ಬರ್ಮಿಂಗ್ಹ್ಯಾಮ್‌ ಒಳನಗರ ವಿಭಾಗದಲ್ಲಿವೆ. ಬೆಳವಣಿಗೆಯೂ ಸಹ ನಗರದ ಸಾರಿಗೆಯ ಮೇಲೆ ಬಹಳಷ್ಟು ಒತ್ತಡಕ್ಕೆ ಕಾರಣವಾಗಿದೆ. ನಗರದ ಪ್ರಮುಖ ರಸ್ತೆಗಳು ಹಾಗೂ ಕೇಂದ್ರೀಯ ನ್ಯೂ ಸ್ಟ್ರೀಟ್‌ ರೈಲು ನಿಲ್ದಾಣವು ನಿಬಿಡ ಅವಧಿಗಳಲ್ಲಿ ತಮ್ಮ ಕ್ಷಮತೆಯನ್ನು ಮೀರಿರುತ್ತದೆ.
ಬರ್ಮಿಂಗ್ಹ್ಯಾಮ್‌ ತ್ರೈವಾರ್ಷಿಕ ಸಂಗೀತ ಉತ್ಸವಗಳು 1784ರಿಂದ 1912ರ ತನಕ ನಡೆದವು. ಮೆಂಡೆಲ್ಸಾನ್‌, ಗೊನೋಡ್‌, ಸಲ್ಲಿವನ್‌, ಡ್ವೊರ್ಯಾಕ್‌ , ಬ್ಯಾಂಟಾಕ್‌ ಹಾಗೂ ಎಡ್ವರ್ಡ್‌ ಎಲ್ಗರ್‌ ಇದಕ್ಕಾಗಿ ಸಂಗೀತ ಸಂಯೋಜನೆ, ನಿರ್ವಹಣೆ ಅಥವಾ ಪ್ರದರ್ಶನ ನೀಡಿದ್ದರು. ಇದರಲ್ಲಿ ಎಲ್ಗರ್ ತಮ್ಮ ಅತಿಖ್ಯಾತ ಇಗರ್ಜಿ ಗಾನಮೇಳದ ಹಾಡುಗಳ ಪೈಕಿ‌ ಬರ್ಮಿಂಗ್ಹ್ಯಾಮ್‌ಗಾಗಿ ನಾಲ್ಕನ್ನು ಬರ್ಮಿಂಗ್ಹ್ಯಾಮ್‌ಗಾಗಿ ಬರೆದರು.
ಎಲ್ಗರ್‌ರ ಮೊದಲ ಸಂಯೋಜನೆ ದಿ ಡ್ರೀಮ್‌ ಆಫ್‌ ಜೆರಾಂಟಿಯಸ್‌ 1900ರಲ್ಲಿ ಪ್ರಥಮ ಪ್ರದರ್ಶನ ಕಂಡಿತು. ನಗರದಲ್ಲಿ ಜನಿಸಿದ ಪ್ರಸಿದ್ಧ ಸಂಯೋಜಕರ ಪೈಕಿ ಆಲ್ಬರ್ಟ್‌ ವಿಲಿಯಮ್‌ ಕೆಟೆಲ್ಬೆ ಹಾಗೂ ಆಂಡ್ರ್ಯೂ ಗ್ಲೊವರ್‌ ಸೇರಿದಂತೆ ಹಲವು ಪ್ರಸಿದ್ಧ ಸಂಯೋಜಕರು ನಗರದಲ್ಲಿ ಜನಿಸಿದ್ದರು.
ನಗರದ ಪರಿಷತ್ತು ಇಂಗ್ಲೆಂಡ್‌ನ ಅತಿ ದೊಡ್ಡ ಸ್ಥಳೀಯ ಶಿಕ್ಷಣ ಪ್ರಾಧಿಕಾರವಾಗಿದೆ. 25 ಶಿಶುವಿಹಾರಗಳು, 328 ಪ್ರಾಥಮಿಕ ಶಾಲೆಗಳು, 77 ಪ್ರೌಢಶಾಲೆಗಳು ಹಾಗೂ 29 ವಿಶೇಷ ಶಾಲೆಗಳು ಈ ಪ್ರಾಧಿಕಾರದ ನೇರ ಅಥವಾ ಪರೋಕ್ಷ ಆಡಳಿತ ವ್ಯಾಪ್ತಿದಲ್ಲಿದೆ. ಈ ಪ್ರಾಧಿಕಾರವು ಗ್ರಂಥಾಲಯ ಸೇವೆಯನ್ನೂ ಒದಗಿಸುತ್ತದೆ. ವಾರ್ಷಿಕ ನಾಲ್ಕು ದಶಲಕ್ಷ ಸಂದರ್ಶಕರು ಈ ಗ್ರಂಥಾಲಯದ ಸೌಲಭ್ಯ ಪಡೆಯುವರು. ಜೊತೆಗೆ, ವರ್ಷಪೂರ್ತಿ ಸುಮಾರು 3,500 ವಯಸ್ಕ-ಶಿಕ್ಷಣ ಪಠ್ಯಕ್ರಮವನ್ನೂ ಒದಗಿಸುತ್ತದೆ. ಕೇಂದ್ರ ಗ್ರಂಥಾಲಯ ಪ್ರಮುಖ ಗ್ರಂಥಾಲಯವಾಗಿದೆ. ಬರ್ಮಿಂಗ್ಹ್ಯಾಮ್‌ನಲ್ಲಿ 41 ಸ್ಥಳೀಯ ಗ್ರಂಥಾಲಯಗಳು ಹಾಗೂ ನಿಯಮಿತ ಸಂಚಾರಿ ಗ್ರಂಥಾಲಯ ಸೇವೆಯೂ ಇದೆ.
ಇಂದು ದೇಶದ ಅತಿ ಹಳೆಯ ವೃತ್ತಿ ಪರ ಫುಟ್‌ಬಾಲ್‌ ತಂಡಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ: 1874ರಲ್ಲಿ ಸ್ಥಾಪಿಸಲಾಗಿ, ವಿಲ್ಲಾ ಪಾರ್ಕ್‌ನಲ್ಲಿ ಅಭ್ಯಸಿಸುವ ಆಸ್ಟನ್‌ ವಿಲ್ಲಾ; ಅಲ್ಲದೇ, 1875ರಲ್ಲಿ ಸ್ಥಾಪಿಸಿದ್ದ, ಸೇಂಟ್‌ ಆಂಡ್ರ್ಯೂದಲ್ಲಿ ಅಭ್ಯಸಿಸುವ ಬರ್ಮಿಂಗ್ಹ್ಯಾಮ್‌ ಸಿಟಿ. ಈವೆರಡೂ ತಂಡಗಳ ನಡುವಿನ ಪೈಪೋಟಿಯು ತೀವ್ರವಾಗಿದ್ದು, ಇವೆರಡೂ ತಂಡಗಳ ನಡುವಣ ಪಂದ್ಯಗಳಿಗೆ ಸೆಕಂಡ್‌ ಸಿಟಿ ಡರ್ಬಿ ಎನ್ನಲಾಗಿದೆ. ಆಸ್ಟನ್‌ ವಿಲ್ಲಾ 50 ಸಲ ಗೆದ್ದಿದ್ದರೆ, ಬರ್ಮಿಂಗ್ಹ್ಯಾಮ್‌ ಸಿಟಿ 38 ಸಲ ಗೆದ್ದಿದೆ. ಎರಡೂ ತಂಡಗಳು ಪಂದ್ಯಾವಳಿಗಳಲ್ಲಿ ವಿಜಯಿಯಾಗಿವೆ. ವಿಲ್ಲಾ ಏಳು ಬಾರಿ ಲೀಗ್‌ ಚಾಂಪಿಯನ್‌ ಹಾಗು 1982ರಲ್ಲಿ ಯುರೋಪಿಯನ್‌ ಚಾಂಪಿಯನ್‌‌ ಆಗಿತ್ತು.
ಬರ್ಮಿಂಗ್ಹ್ಯಾಮ್‌ನಲ್ಲಿರುವ ಹಲವು ರಂಗಮಂದಿರದಲ್ಲಿ, ಅಲೆಕ್ಸಾಂಡ್ರಾ , ದಿ ರೆಪ್‌, ಹಿಪ್ಪೊಡ್ರೊಮ್‌ ಹಾಗೂ ಓಲ್ಡ್‌ ರೆಪ್‌ ರಂಗಮಂದಿರಗಳು ಅತಿ ದೊಡ್ಡವು. ಕ್ರೆಸೆಂಟ್‌ ಥಿಯೆಟರ್‌ ಅಂಡ್‌ ಒಲ್ಡ್‌ ಜಾಯಿಂಟ್‌ ಸ್ಟಾಕ್‌ ಥಿಯೆಟರ್‌, ನಗರ ಕೇಂದ್ರದಲ್ಲಿರುವ ಇತರೆ ರಂಗಮಂದಿರಗಳು. ನಗರ ಕೇಂದ್ರದಾಚೆ, ಹಿಂದೆ ಆಸ್ಟನ್‌ ಹಿಪ್ಪೊಡ್ರೊಮ್‌ ಇದ್ದ ಸ್ಥಳದಲ್ಲಿ ಡ್ರಮ್‌ ಆರ್ಟ್ಸ್‌ ಸೆಂಟರ್‌ ಹಾಗೂ ಮ್ಯಾಕ್ ‌ ಇವೆ. ದಿ ರೆಪ್‌ ರಂಗಮಂದಿರದ ಸಹಯೋಗದೊಂದಿಗೆ, ಫಿಯರ್ಸ್‌!
ಉತ್ಸವವು, ಸ್ಥಳೀಯ ಮತ್ತು ರಾಷ್ಟ್ರೀಯ ಮಟ್ಟದ ಕಲಾ ಸಂಸ್ಥೆಗಳ ಪ್ರದರ್ಶನಗಳನ್ನು ಒಳಗೊಂಡ ವಾರ್ಷಿಕ ಸರಣಿ ಕಾರ್ಯಕ್ರಮಗಳನ್ನು ಆಯೋಜಿಸುತ್ತದೆ.
ಬರ್ಮಿಂಗ್ಯಾಮ್‌ನಲ್ಲಿ ಸುಮಾರು ಕಿಂತಲೂ ಹೆಚ್ಚು ಉದ್ಯಾನ ಕ್ಷೇತ್ರಗಳಿವೆ. ಹರಡಿರುವ ಸಟ್ಟನ್‌ ಪಾರ್ಕ್‌ ಇವುಗಳಲ್ಲಿ ಅತಿದೊಡ್ಡದು. ಇದು ಯುರೋಪ್‌ನಲ್ಲೆ ನಗರವಲಯದ ಅತಿ ದೊಡ್ಡ ನೈಸರ್ಗಿಕ ಸಂರಕ್ಷಣಾ ತಾಣವಾಗಿದೆ. ನಗರದ ಮಧ್ಯಭಾಗಕ್ಕೆ ಸನಿಹವಿರುವ ಬರ್ಮಿಂಗ್ಹ್ಯಾಮ್‌ ಬಾಟನಿಕಲ್‌ ಗಾರ್ಡನ್ಸ್‌ ವಿಕ್ಟೊರಿಯನ್‌ ನಿರ್ಮಾಣವಾಗಿದೆ. ಇದರಲ್ಲಿ ಸಸ್ಯರಕ್ಷಣಾಗೃಹ ಹಾಗೂ ವಾದ್ಯವೇದಿಕೆಯಿದೆ. ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯವು ನಿರ್ವಹಿಸುತ್ತಿರುವ ವಿಂಟರ್ಬೊರ್ನ್‌ ಬಾಟನಿಕ್‌ ಗಾರ್ಡನ್‌ ಸಹ ನಗರದ ಮಧ್ಯಭಾಗಕ್ಕೆ ಸನಿಹದಲ್ಲಿದೆ. ಬಾರ್ಟ್ಲೆ ಗ್ರೇನ್‌ ಅಂಡ್‌ ಕ್ವಿನ್ಟನ್‌ನಲ್ಲಿ ವುಡ್ಗೇಟ್‌ ವ್ಯಾಲಿ ಕಂಟ್ರಿ ಪಾರ್ಕ್‌ ಇದೆ.
ಆನ್ಸೆಲ್ಸ್‌, ಡೆವೆನ್ಪೊರ್ಟ್ಸ್‌ ಹಾಗೂ ಮಿಚೆಲ್ಸ್‌ & ಬಟ್ಲರ್ಸ್‌ ಸೇರಿದಂತೆ ಹಲವು ಬಟ್ಟಿ ಕೇಂದ್ರಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ.
ಆಸ್ಟನ್‌ ಮ್ಯಾನೊರ್‌ ಬ್ರೂಯರಿ ಯಾವುದೇ ಗಮನಾರ್ಹ ಗಾತ್ರದ ಏಕೈಕ ಬಟ್ಟಿ ಕೇಂದ್ರವಾಗಿದೆ. ಇಂದೂ ಸಹ, ನಗರದೆಲ್ಲೆಡೆ ಹಲವು ಉತ್ಕೃಷ್ಟ ವಿಕ್ಟೊರಿಯನ್‌ ಪಬ್‌ಗಳು ಮತ್ತು ಬಾರ್‌ಗಳಿವೆ. ಸುಮಾರು 1450ರಲ್ಲಿ ಡೆರಿಟೆಂಡ್‌ನಲ್ಲಿ ಸ್ಥಾಪಿತವಾದ ಓಲ್ಡ್‌ ಕ್ರೌನ್‌ ಬರ್ಮಿಂಗ್ಹ್ಯಾಮ್‌ನ ಅತಿ ಹಳೆಯ ತಂಗುದಾಣವಾಗಿದೆ. ನಗರದಲ್ಲಿ ಹಲವು ರಾತ್ರಿಯ ವಿಹಾರಾಲಯಗಳು ಹಾಗೂ ಬಾರ್‌ಗಳಿವೆ. ಇವುಗಳ ಪೈಕಿ ಬ್ರಾಡ್‌ ಸ್ಟ್ರೀಟ್‌ನಲ್ಲಿರುವವು ಹೆಚ್ಚು ಜನಪ್ರಿಯವಾಗಿವೆ.
ಬರ್ಮಿಂಗ್ಹ್ಯಾಮ್‌ ಮೂಲತಃ ವಾರ್ವಿಕ್ಷೈರ್‌ನ ಅಂಗವಾಗಿತ್ತು. ಆದರೆ, ಈ ನಗರವು 19ನೆಯ ಶತಮಾನ ಅಪರಾರ್ಧ ಹಾಗೂ 20ನೆಯ ಶತಮಾನದ ಆರಂಭದಲ್ಲಿ ವಿಸ್ತರಿಸಿ, ದಕ್ಷಿಣದಲ್ಲಿರುವ ವೊರ್ಸೆಸ್ಟರ್ಷೈರ್ ಹಾಗೂ ಉತ್ತರ ಮತ್ತು ಪಶ್ಚಿಮ ಗಡಿಯಲ್ಲಿರುವ ಸ್ಟ್ಯಾಫರ್ಡ್‌ಷೈರ್‌ನ ‌ನ ಕೆಲ ಭಾಗಗಳನ್ನು ಒಳಗೊಂಡಿತು. ಇಸವಿ 1974ರಲ್ಲಿ ಈ ನಗರವು ಸಟ್ಟನ್‌ ಕೋಲ್ಡ್‌ಫೀಲ್ಡ್‌ನ್ನೂ ಒಳಗೊಳ್ಳುವುದರೊಂದಿಗೆ, ಹೊಸದಾಗಿ ರಚನೆಯಾದ ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿಯ ಮಹಾನಗರ ನಗರವಿಭಾಗವಾಯಿತು. ಇಸವಿ 1986ರ ತನಕ, ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿ ಪರಿಷತ್‌ ಬರ್ಮಿಂಗ್ಹ್ಯಾಮ್ ಸಿಟಿ ಸೆಂಟರ್‌ನಲ್ಲಿತ್ತು.
ನಗರವು ಆವರಿಸಿಕೊಂಡಿರುವ ವಿಸ್ತೀರ್ಣದ ಬಹಳಷ್ಟು ಭಾಗವು ಮೂಲತಃ ಪುರಾತನ ಫಾರೆಸ್ಟ್‌ ಆಫ್‌ ಆರ್ಡೆನ್‌ನ ಉತ್ತರ ಬದಿಯಾಗಿತ್ತು. ನಗರದಲ್ಲಿ ಓಕ್‌ ಮರಗಳ ಸಮೂಹ ಹಾಗೂ ಮೋಸ್ಲೆ, ಸಾಲ್ಟ್‌ಲೆ, ಯಾರ್ಡ್ಲೆ, ಸ್ಟರ್ಚ್‌ಲೆ ಹಾಗೂ ಹಾಕ್ಲೆ (ಇದರಲ್ಲಿ ಹೆಸರುಗಳು - ಪ್ರತ್ಯಯದೊಂ ದಿಗೆ ಅಂತ್ಯಗೊಳ್ಳುತ್ತವೆ. ಪುರಾತನ ಇಂಗ್ಲಿಷ್‌ ಭಾಷೆಯಲ್ಲಿ - ಎಂದರೆ 'ಕಾಡುಪ್ರದೇಶದ ಜಮೀನು'. ' ಎಂಬ ಪದದಿಂದ ಪಡೆಯಲಾಗಿದೆ. ಸುಮಾರು 200 ವರ್ಷದ ಹಿಂದಿನ ತನಕ ಈ ಸ್ಥಳವನ್ನು ಸ್ಟ್ರೀಟ್ಲಿ ಎನ್ನಲಾಗುತ್ತಿತ್ತು.
ಇಂಗ್ಲೆಂಡ್‌ನ ಬರ್ಮಿಂಗ್ಹ್ಯಾಮ್‌ ಪ್ರಸ್ಥಭೂಮಿಯಲ್ಲಿ ವೆಸ್ಟ್‌ ಮಿಡ್ಲೆಂಡ್ಸ್‌ ವಲಯದ ಮಧ್ಯಭಾಗದಲ್ಲಿ ಬರ್ಮಿಂಗ್ಹ್ಯಾಮ್‌ ನಗರವಿದೆ. ಈ ವಲಯದ ಭೂಪ್ರದೇಶವು ಸಮುದ್ರ ಮಟ್ಟಕ್ಕಿಂತ ಸುಮಾರು 500ರಿಮದ 1,000 ಅಡಿ ಎತ್ತರದಲ್ಲಿದೆ. ಸೆವರ್ನ್‌ ಹಾಗೂ ಟ್ರೆಂಟ್‌ ನದಿಗಳ ಪಾತ್ರಗಳ ನಡುವಣ ಉತ್ತರದಿಂದ ದಕ್ಷಿಣದ ವರೆಗೆ ಹರಿಯುವ ನದಿಯ ಜಲರೇಖೆಯಿದೆ. ನಗರದ ದಕ್ಷಿಣ ಹಾಗೂ ಪಶ್ಚಿಮ ಗಡಿಯಾಚೆ ಲಿಕಿ ಹಿಲ್ಸ್‌, ಕ್ಲೆಂಟ್‌ ಹಿಲ್ಸ್‌ ಹಾಗೂ ವಾಲ್ಟನ್‌ ಹಿಲ್‌ ಇವೆ. ಈ ಬೆಟ್ಟಗಳಿಂದ ಬರ್ಮಿಂಗ್ಹ್ಯಾಮ್‌ ನಗರದ ವಿಸ್ತಾರ ನೋಟ ಕಾಣಸಿಗುತ್ತದೆ.
ಬರ್ಮಿಂಗ್ಹ್ಯಾಮ್‌ನ ನಂತರದ ನಗರ ಕೇಂದ್ರೀಯ ಸಂಗೀತ ಸಭಾಂಗಣಗಳ ಪೈಕಿ, 1991ರಲ್ಲಿ ತೆರೆಯಲಾದ ನ್ಯಾಷನಲ್‌ ಇಂಡೊರ್‌ ಅರೆನಾ, ಡೇಲ್‌ ಎಂಡ್‌ನಲ್ಲಿದ್ದ 02 ಅಕ್ಯಾಡೆಮಿಯ ಸ್ಥಾನದಲ್ಲಿ, ಸೆಪ್ಟೆಂಬರ್‌ 2009ರಲ್ಲಿ ಬ್ರಿಸ್ಟಲ್‌ ಸ್ಟ್ರೀಟ್‌ನಲ್ಲಿ ತೆರೆಯಲಾದ 02 ಅಕ್ಯಾಡೆಮಿ, 1997ರಲ್ಲಿ ತೆರೆಯಲಾದ ಸೆಂಟರ್‌, ಡಿಗ್ಬೆತ್‌ನಲ್ಲಿರುವ ಬಾರ್ಫ್ಲೈ ಹಾಗೂ, ಪ್ಯಾರಡೈಸ್ ಫೊರಮ್‌ ಹಾಗೂ ಬರ್ಮಿಂಗ್ಹ್ಯಾಮ್‌ ಕನ್ಸರ್ವೆಟೊಯಿರ್‌ನಲ್ಲಿರುವ ಬರ್ಮಿಂಗ್ಹ್ಯಾಮ್‌ ಕೇಂದ್ರೀಯ ಗ್ರಂಥಾಲಯದೊಂದಿಗೆ ನಿರ್ಮಿಸಲಾದ ಅಡ್ರಿಯನ್‌ ಬೌಲ್ಟ್ ಹಾಲ್‌ ಸಹ ಸೇರಿವೆ.
ಬ್ರಿಟಿಷ್‌ ದ್ವೀಪಗಳ ಬಹಳಷ್ಟು ಭಾಗದಂತೆ, ಬರ್ಮಿಂಗ್ಹ್ಯಾಮ್‌ನ ಹವಾಗುಣವನ್ನು ಸಮಶೀತೋಷ್ಣ ಕಡಲ ಹವಾಗುಣ ಎಂದು ವರ್ಗಿಸಲಾಗಿದೆ. ಇಲ್ಲಿ ಬೇಸಿಗೆಯಲ್ಲಿ ಸರಾಸರಿ ಉಷ್ಣಾಂಶವು ಸುಮಾರು ; ಚಳಿಗಾಲದಲ್ಲಿ ಸರಾಸರಿ ಉಷ್ಣಾಂಶವು ಸುಮಾರು .
ತೀವ್ರ ಹವಾಮಾನವು ಬಹಳ ಅಪರೂಪ, ಆದರೆ ನಗರದಲ್ಲಿ ಕೆಲವೊಮ್ಮೆ ಸುಂಟರಗಾಳಿ ಸಂಭವಿಸಿದ್ದುಂಟು. ಇತ್ತೀಚೆಗೆ ಜುಲೈ 2005ರಲ್ಲಿ ನಗರದ ದಕ್ಷಿಣ ಭಾಗದಲ್ಲಿ ಸುಂಟರಗಾಳಿ ಬಡಿದು, ಹಲವು ಮನೆಗಳಿಗೆ ಹಾನಿಯಾಗಿ, ಆ ವಲಯದಲ್ಲಿ ವಾಣಿಜ್ಯ ಚಟುವಟಿಕೆಗಳು ಅಸ್ತವ್ಯಸ್ತಗೊಂಡಿದ್ದವು.
ಏಳನೆಯ ಶತಮಾನದ ಆರಂಭದಲ್ಲಿ, ಬರ್ಮಿಂಗ್ಹ್ಯಾಮ್ ರಿಯಾ ನದಿಯ ದಂಡೆಯಲ್ಲಿ ಆಂಗ್ಲೊ-ಸ್ಯಾಕ್ಸಾನ್‌ ಜನರ ವ್ಯವಸಾಯದ ಸಣ್ಣ ಪಾಳೆಯವಾಗಿತ್ತು.‌ ಬರ್ಮಿಂಗ್ಹ್ಯಾಮ್‌ ಎಂಬುದು 'ಬಿಯೊರ್ಮಾ ಇಂಗಾ ಹ್ಯಾಮ್‌' ಎಂಬ ಉಕ್ತಿಯಿಂದ ಉದ್ಭವವಾಯಿತು ಎಂದು ನಂಬಲಾಗಿದೆ. ಇದರ ಅರ್ಥ 'ಬಿಯೊರ್ಮಾದ ಮಕ್ಕಳ ಜಮೀನು' ಇಸವಿ 1086ರ ಡೋಮ್ಸ್‌ಡೇ ಬುಕ್‌ನಲ್ಲಿ ಕೇವಲ 20 ಷಿಲಿಂಗ್‌ಗಳ ಮೌಲ್ಯದ ಒಂದು ಸಣ್ಣ ಹಳ್ಳಿಯೆಂದು ದಾಖಲಿಸಲಾಯಿತು. ಈ ಹೆಸರಿನ ಕುರಿತು ಹಲವು ವ್ಯತ್ಯಾಸಗಳಿವೆ. ಬೆರ್ಮಿಂಗೆಹಮ್‌ ಎಂಬುದು ಇನ್ನೊಂದು ಆವೃತ್ತಿಯಾಗಿದೆ.
ವಿಂಗ್‌ ಯಿಪ್‌ ಎಂಬ ಬೃಹತ್‌ ಆಹಾರ ಉದ್ದಿಮೆಯು ಮೊದಲು ಬರ್ಮಿಂಗ್ಹ್ಯಾಮ್‌ನಲ್ಲಿ ಆರಂಭಗೊಂಡಿತು. ಇಂದು ಇದರ ಪ್ರಧಾನ ಕಾರ್ಯಸ್ಥಾನವು ನೆಷೆಲ್ಸ್‌ನಲ್ಲಿದೆ. ಬಾಲ್ಟಿ ಎಂಬ ಒಂದು ರೀತಿಯ ಪಲ್ಯವನ್ನು ನಗರದಲ್ಲೆ ಮೊದಲ ಬಾರಿ ಸಿದ್ಧಪಡಿಸಲಾಯಿತು. ಇದಕ್ಕಾಗಿ ಈ ವಲಯಕ್ಕೆ 'ಬಾಲ್ಟಿ ಬೆಲ್ಟ್‌' ಅಥವಾ 'ಬಾಲ್ಟಿ ಟ್ರಯಾಂಗಲ್‌' ಎನ್ನಲಾಗಿದೆ. ಬರ್ಮಿಂಗ್ಹ್ಯಾಮ್‌ ಮೂಲದ ಆಹಾರ ಬ್ರ್ಯಾಂಡ್‌ಗಳ ಪೈಕಿ ಟೈಫೂ ಟೀ, ಬರ್ಡ್ಸ್‌ ಕಸ್ಟರ್ಡ್‌, ಕ್ಯಾಡ್ಬ್ಯೂರಿಸ್‌ ಚಾಕಲೇಟ್‌ ಹಾಗೂ ಸಾಸ್‌ ಚಿರಪರಿಚಿತವಾಗಿವೆ.
ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ ಯಲ್ಲೇ ಅತಿ ದೊಡ್ಡ ಸ್ಥಳೀಯ ಪ್ರಾಧಿಕಾರ ಹಾಗೂ ಯುರೋಪ್‌ನಲ್ಲೇ ಅತಿದೊಡ್ಡ ಪರಿಷತ್‌ ಅಗಿದೆ. ಬರ್ಮಿಂಗ್ಹ್ಯಾಮ್‌ ನಗರ ಪರಿಷತ್‌ 40 ನಗರ ವಿಭಾಗಗಳನ್ನು ಪ್ರತಿನಿಧಿಸುವ 120 ಜನ ಸಭಾಸದಸ್ಯರನ್ನು ಹೊಂದಿದೆ. ಇದರ ಪ್ರಧಾನ ಕಾರ್ಯಸ್ಥಳವು ವಿಕ್ಟೊರಿಯಾ ಸ್ಕ್ವೇರ್‌ನಲ್ಲಿರುವ ಕೌನ್ಸಿಲ್‌ ಹೌಸ್‌ನಲ್ಲಿದೆ. ಯಾವುದೇ ಏಕ ಪಕ್ಷವು ಸಂಪೂರ್ಣ ಬಹುಮತ ಪಡೆದಿಲ್ಲ. ಕನ್ಸರ್ವೇಟಿವ್‌/ಲಿಬರಲ್‌ ಡೆಮೊಕ್ರ್ಯಾಟ್‌ ಸಮ್ಮಿಶ್ರ ಆಡಳಿತವು ಪರಿಷತ್ತಿನ ಅಧಿಕಾರದಲ್ಲಿದೆ.
ಆರು ಸಲ ಕೌಂಟಿ ಚಾಂಪಿಯನ್ಷಿಪ್‌ ಪಂದ್ಯಾವಳಿ ವಿಜೇತ ತಂಡ ವಾರ್ವಿಕ್ಷೈರ್‌ ಕೌಂಟಿ ಕ್ರಿಕೆಟ್‌ ಕ್ಲಬ್‌ ತಂಡವು ಎಡ್ಜ್‌ಬ್ಯಾಸ್ಟನ್‌ ಕ್ರಿಕೆಟ್‌ ಮೈದಾನದಲ್ಲಿ ಆಡುತ್ತದೆ. ಇದು ಕ್ರಿಕೆಟ್‌ ಟೆಸ್ಟ್‌ ಹಾಗೂ ಒಂದು ದಿನದ ಅಂತರರಾಷ್ಟ್ರೀಯ ಪಂದ್ಯಗಳ ಆತಿಥ್ಯ ವಹಿಸುತ್ತದೆ. ಪ್ರಥಮ-ದರ್ಜೆ ಕ್ರಿಕೆಟ್‌ನಲ್ಲೇ ಅತ್ಯುನ್ನತ ಸ್ಕೋರ್‌ ಈ ಮೈದಾನದಲ್ಲಿ ದಾಖಲಾಯಿತು. ಇಸವಿ 1994ರಲ್ಲಿ, ಎಡಗೈ ಬ್ಯಾಟ್ಸ್‌ಮನ್‌ ಬ್ರಯನ್‌ ಲಾರಾ ವಾರ್ವಿಕ್ಷೈರ್‌ ಪರವಾಗಿ ಆಡಿ ಅಜೇಯ 501 ರನ್‌ ಗಳಿಸಿದ್ದರು.
ನಗರ ಕೇಂದ್ರದಲ್ಲಿ ಸೆಂಟೆನರಿ ಸ್ಕ್ವೇರ್‌, ಚಾಂಬರ್ಲಿನ್‌ ಸ್ಕ್ವೇರ್‌ ಹಾಗೂ ವಿಕ್ಟೊರಿಯಾ ಸ್ಕ್ವೇರ್‌ ಸೇರಿದಂತೆ, ಹಲವು ಸಾರ್ವಜನಿಕ ಚೌಕಗಳಿವೆ. ಐತಿಹಾಸಿಕ ಓಲ್ಡ್‌ ಸ್ಕ್ವೇರ್‌ ಕಾರ್ಪೊರೇಷನ್‌ ಸ್ಟ್ರೀಟ್‌ನಲ್ಲಿದೆ. ರೊಟಂಡಾ ಸ್ಕ್ವೇರ್‌ ಹಾಗೂ ಸೇಂಟ್‌ ಮಾರ್ಟಿನ್ಸ್‌ ಸ್ಕ್ವೇರ್‌ ಬರ್ಮಿಂಗ್ಹ್ಯಾಮ್‌ನ ಎರಡು ಹೊಸ ಚೌಕಗಳು. ಇವು ಬುಲ್‌ರಿಂಗ್‌ ಷಾಪಿಂಗ್‌ ಸೆಂಟರ್‌ನೊಳಗಿವೆ. ಬ್ರಿಂಡ್ಲೆಪ್ಲೇಸ್‌ನಲ್ಲಿಯೂ ಸಹ ಮೂರು ಚೌಕಗಳು ಹಾಗೂ ನ್ಯಾಷನಲ್‌ ಸೀ ಲೈಫ್‌ ಸೆಂಟರ್‌ ಇವೆ.
ಪ್ರವಾಸೋದ್ಯಮವೂ ಸಹ ಸ್ಥಳೀಯ ಆರ್ಥಿಕತೆಯ ಗಮನಾರ್ಹ ಅಂಶವಾಗಿ ಬೆಳೆಯುತ್ತಿದೆ. ಇಂಟರ್ನ್ಯಾಷನಲ್‌ ಕನ್ವೆಂಷನ್‌ ಸೆಂಟರ್‌ ಹಾಗೂ ನ್ಯಾಷನಲ್‌ ಎಕ್ಸಿಬಿಷನ್‌ ಸೆಂಟರ್‌ನಂತಹ ಪ್ರಮುಖ ಮಹಾಸಭೆ ಮತ್ತು ಪ್ರದರ್ಶನಾ ಕೇಂದ್ರಗಳು ಬರ್ಮಿಂಗ್ಹ್ಯಾಮ್‌ನಲ್ಲಿವೆ. ಯಲ್ಲಿರುವ ಮಹಾಸಭೆ ಹಾಗೂ ಪ್ರದರ್ಶನಾ ಕೇಂದ್ರಗಳಲ್ಲಿ 42%ರಷ್ಟು ಪಾಲು ಬರ್ಮಿಂಗ್ಹ್ಯಾಮ್‌ನದ್ದಾಗಿದೆ. ಭೇಟಿಗಾರರು ನಗರದ ಕ್ರೀಡಾ ಮತ್ತು ಸಾಂಸ್ಕೃತಿಕ ಸ್ಥಳಗಳಿಗೆ ಹೆಚ್ಚಿನ ಸಂಖ್ಯೆಯಲ್ಲಿ ಭೇಟಿ ನೀಡುವರು.
ಅನಂತರದ ಶತಮಾನಗಳಲ್ಲಿ ಕೈಗಾರಿಕೀಕರಣವು ಮುನ್ನಡೆದರೂ, ಈ ಕೃಷಿ ಮಾರುಕಟ್ಟೆಯನ್ನು ಉಳಿಸಿಕೊಳ್ಳಾಗಿದೆ. ಬರ್ಮಿಂಗ್ಹ್ಯಾಮ್‌ ಸಗಟು ಮಾರುಕಟ್ಟೆಗಳು ಇಂದಿಗೂ ದೇಶದ ಅತಿ ದೊಡ್ಡ ಸಮ್ಮಿಶ್ರ ಸಗಟು ಆಹಾರ ಮಾರುಕಟ್ಟೆಯಾಗಿ ಉಳಿದಿವೆ. ಇಲ್ಲಿ ಮಾಂಸ, ಮೀನು, ಹಣ್ಣು, ತರಕಾರಿ ಹಾಗೂ ಹೂವುಗಳು ಮಾರಾಟವಾಗುತ್ತವೆ. ಜೊತೆಗೆ, ಸುಮಾರು 100 ಮೈಲ್‌ಗಳಷ್ಟು ದೂರದಲ್ಲಿರುವ ಭೋಜನಾ ಮಂದಿರಗಳು ಹಾಗೂ ಸ್ವತಂತ್ರ ಚಿಲ್ಲರೆ ವ್ಯಾಪಾರಿಗಳಿಗೆ ತಾಜಾ ಉತ್ಪನ್ನಗಳು ಪೂರೈಕೆಯಾಗುತ್ತವೆ.
ದೇಶದಲ್ಲಿರುವ ಕೇವಲ ನಾಲ್ಕು ಸೆಲ್ಫ್ರಿಡ್ಜಸ್‌ ವಿವಿಧ ಸರಕಿನ ಮಳಿಗೆಗಳ ಪೈಕಿ ಒಂದು ನಗರದಲ್ಲಿದೆ. ದೇಶದಲ್ಲಿರುವ ಡೆಬೆನ್‌ಹ್ಯಾಮ್ಸ್‌ ಶಾಖೆಗಳಲ್ಲಿ ಎರಡನೆಯ ಅತಿ ದೊಡ್ಡ ಶಾಖೆ ನಗರದಲ್ಲಿದೆ. ಇಸವಿ 2004ರಲ್ಲಿ ಯುನೈಟೆಡ್‌ ಕಿಂಗ್ಡಮ್‌ನಲ್ಲಿ ವ್ಯಾಪಾರ ಮಾಡಲು ಮೂರನೆಯ ಅತ್ಯುತ್ತಮ ನಗರ ಎನ್ನಲಾಯಿತು. ಲಂಡನ್‌ನ ವೆಸ್ಟ್ ಎಂಡ್‌ ಹಾಗೂ ಗ್ಲಾಸ್ಗೊ ನಗರಗಳಿಗೆ ಮೊದಲ ಎರಡು ಸ್ಥಾನ ಲಭಿಸಿದ್ದವು. ಇವನ್ನು ವಿಶ್ವದರ್ಜೆಯ ವ್ಯಾಪಾರ ಕೇಂದ್ರ ಎನ್ನಲಾಗಿತ್ತು.
ಸ್ಥಳೀಯ ಸರ್ಕಾರ ಜಿಲ್ಲೆಗಳಿಗೆ ಸರಿಹೊಂದಿಸಲಾದ ಯುರೊಸ್ಟಾಟ್‌ ಮಾನದಂಡದ ಪ್ರಕಾರ, ಇಸವಿ 2004ರಲ್ಲಿ ಬರ್ಮಿಂಗ್ಹ್ಯಾಮ್‌ ವಿಶಾಲ ನಗರವಲಯದಲ್ಲಿ 2,357,100 ಜನರು ವಾಸಿಸುತ್ತಿದ್ದರು. ಬರ್ಮಿಂಗ್ಹ್ಯಾಮ್‌ ಜೊತೆಗೆ, ನಲ್ಲಿ ಡಡ್ಲೆ, ಸ್ಯಾಂಡ್ವೆಲ್‌, ಸೊಲಿಹಲ್‌ ಹಾಗೂ ವಾಲ್ಸಾಲ್‌ನ ಮಹಾನಗರ ನಗರವಿಭಾಗಗಳಿವೆ. ಜೊತೆಗೆ ಲಿಚ್ಫೀಲ್ಡ್‌, ಟ್ಯಾಮ್ವರ್ತ್‌, ನಾರ್ತ್‌ ವಾರ್ವಿಕ್ಷೈರ್‌ ಹಾಗೂ ಬ್ರೊಮ್ಸ್‌ಗ್ರೂವ್‌ ಸಹ ಸೇರಿವೆ.
ನಗರದಲ್ಲಿ ಮೂರು ವಿಶ್ವವಿದ್ಯಾನಿಲಯಗಳು (ಆಸ್ಟನ್‌ ವಿಶ್ವವಿದ್ಯಾನಿಲಯ, ಬರ್ಮಿಂಗ್ಹ್ಯಾಮ್‌ ವಿಶ್ವವಿದ್ಯಾನಿಲಯ ಮತ್ತು ಬರ್ಮಿಂಗ್ಹ್ಯಾಮ್‌ ನಗರ ವಿಶ್ವವಿದ್ಯಾನಿಲಯ) ಹಾಗೂ ಎರಡು ವಿಶ್ವವಿದ್ಯಾನಿಲಯ ಕಾಲೇಜುಗಳಿವೆ. ಒಟ್ಟು 65,000ಕ್ಕಿಂತಲೂ ಹೆಚ್ಚು ಜನ ವಿದ್ಯಾರ್ಥಿಗಳು ಹಾಗೂ ಸುಮಾರು 15,000 ಜನ ಸಿಬ್ಬಂದಿಯಿದ್ದಾರೆ. ಇದರಿಂದಾಗಿ ನಗರದ ಆರ್ಥಿಕತೆ ಹಾಗೂ ಸಂಶೋಧನೆ ಮತ್ತು ನಾವೀನ್ಯ ಭಂಡಾರಗಳಿಗೆ ಕೊಡುಗೆ ಸಲ್ಲುತ್ತದೆ.
1970ರ ದಶಕದಿಂದಲೂ, ಬರ್ಮಿಂಗ್ಹ್ಯಾಮ್‌ನ ಪ್ರೌಢಶಾಲೆಗಳಲ್ಲಿ ಹಲವು 11-16/18 ವಿವಿಧೋದ್ದೇಶ ಪ್ರೌಢಶಾಲೆಗಳಾಗಿವೆ. -ಉತ್ತರ ವಿದ್ಯಾರ್ಥಿಗಳು ಶಾಲೆಯ ಸಿಕ್ಸ್ತ್‌ ಫಾರ್ಮ್‌ನಲ್ಲಿ ತಮ್ಮ ವ್ಯಾಸಂಗ ಮುಂದುವರೆಸಬಹುದು ಅಥವಾ ಉನ್ನತ ಶಿಕ್ಷಣದ ಕಾಲೇಜ್‌ನಲ್ಲಿ ವ್ಯಾಸಂಗ ಮುಂದುವರೆಸಬಹುದು. ಬರ್ಮಿಂಗ್ಹ್ಯಾಮ್‌ನಲ್ಲಿ ಪ್ರಾಥಮಿಕ ಶಾಲೆಗಳನ್ನು ಎಂದಿಗೂ 5-7 ಶಿಶುವಿಹಾರ ಹಾಗೂ 7-11 ಜೂನಿಯರ್‌ ಶಾಲೆಗಳಾಗಿ ನಡೆಸಲಾಗುತ್ತಿದೆ.
ಬರ್ಮಿಂಗ್ಹ್ಯಾಮ್‌ ಮಹಾನಗರ ಕಾಲೇಜ್‌ ದೇಶದಲ್ಲಿಯೇ ಅತಿ ದೊಡ್ಡ ಉನ್ನತ ಶಿಕ್ಷಣ ಕಾಲೇಜ್‌ಗಳಲ್ಲೊಂದು. ಹಲವು ಸಣ್ಣ ಕಾಲೇಜ್‌ಗಳು ಸರಣಿಯಲ್ಲಿ ವಿಲೀನವಾಗಿ ರಚನೆಯಾದ ಕಾಲೇಜಿದು. ಜೋಸೆಫ್‌ ಚಾಂಬರ್ಲಿನ್‌ ಕಾಲೇಜ್‌ ಬೆಕಾನ್ ಸ್ಥಾನ-ಮಾನ ಹಾಗೂ ಸಮಗ್ರ ಪ್ರಥಮ ದರ್ಜೆ ಪ್ರಶಸ್ತಿ ಪಡೆದ ಬರ್ಮಿಂಗ್ಹ್ಯಾಮ್‌ ಮತ್ತು ಸೊಲಿಹಲ್‌ ಪ್ರದೇಶದ ಏಕೈಕ ಸಿಕ್ಸ್ತ್ ಫಾರ್ಮ್‌ ಕಾಲೇಜ್‌ ಆಗಿದೆ.
ಹೌಸ್‌ ಆಫ್‌ ಕಾಮನ್ಸ್‌ನಲ್ಲಿ ಬರ್ಮಿಂಗ್ಹ್ಯಾಮ್‌ನ ಹತ್ತು ಸಂಸದೀಯ ಕ್ಷೇತ್ರಗಳ ಪ್ರತಿನಿಧಿಗಳ ಪೈಕಿ ಒಬ್ಬ ಕನ್ಸರ್ವೇಟಿವ್‌, ಒಬ್ಬ ಲಿಬರಲ್‌ ಡೆಮೊಕ್ರ್ಯಾಟ್‌ ಹಾಗೂ ಎಂಟು ಜನ ಲೇಬರ್‌ ಸಂಸದರಿದ್ದಾರೆ.
ಯುರೋಪಿಯನ್‌ ಸಂಸತ್‌ನಲ್ಲಿ ನಗರವು ವೆಸ್ಟ್‌ ಮಿಡ್ಲೆಂಡ್ಸ್‌ ಯುರೋಪಿಯನ್‌ ಸಂಸತ್‌ ಕ್ಷೇತ್ರದ ಅಂಗವಾಗಿದೆ. ಇಲ್ಲಿಂದ ಆರು ಮಂದಿ ಅಭ್ಯರ್ಥಿಗಳು ಯುರೋಪಿಯನ್‌ ಸಂಸತ್‌ ಸದಸ್ಯರಾಗಿ ಚುನಾಯಿತರಾಗುತ್ತಾರೆ.
ಎಡ್ಜ್‌ಬ್ಯಾಸ್ಟನ್‌ನ ಪ್ರಯರಿ ಕ್ಲಬ್‌ನಲ್ಲಿ ಅಂತರರಾಷ್ಟ್ರೀಯ ಟೆನಿಸ್‌ ಪಂದ್ಯಾವಳಿಗಳನ್ನು ಇಂದಿಗೂ ಸಹ ಆಡಲಾಗುತ್ತಿವೆ. ಬರ್ಮಿಂಗ್ಹ್ಯಾಮ್‌ , , , , , , - , .
ಅಗ್ನೇಯದಲ್ಲಿರುವ ಬಹುಮಟ್ಟಿಗೆ ಗೃಹವಾಸಿ ತಾಣ ಸೊಲಿಹಲ್‌ ನಗರ, ವಾಯವ್ಯದಲ್ಲಿ ವುಲ್ವರ್‌ಹ್ಯಾಂಪ್ಟನ್‌ ನಗರ ಹಾಗೂ ಬ್ಲ್ಯಾಕ್‌ ಕಂಟ್ರಿ ಕೈಗಾರಿಕಾ ಪಟ್ಟಣಗಳೊಂದಿಗೆ
£2.2 ಶತಕೋಟಿಯಷ್ಟು ವಾರ್ಷಿಕ ವಹಿವಾಟು ನಡೆಯುವ ಬರ್ಮಿಂಗ್ಹ್ಯಾಮ್‌ ನಗರ ಕೇಂದ್ರವು, ಯ ಎರಡನೆಯ ಅತಿ ದೊಡ್ಡ ಚಿಲ್ಲರೆ ವ್ಯಾಪಾರ ಕೇಂದ್ರವಾಗಿದೆ. ಲಂಡನ್‌ ಹೊರತುಪಡಿಸಿ, ಬರ್ಮಿಂಗ್ಹ್ಯಾಮ್‌ನ ಬುಲ್‌ರಿಂಗ್ ದೇಶದ ಅತಿ ನಿಬಿಡ ವ್ಯಾಪಾರ ಕೇಂದ್ರವಾದ
ವಾರ್ಷಿಕ ವ್ಯಾಪಾರ ಕೇಂದ್ರ, ಹಾಗೂ ಕಾರ್ಪೊರೇಷನ್‌ ಸ್ಟ್ರೀಟ್‌ನಲ್ಲಿರುವ ಹೌಸ್‌ ಆಫ್‌ ಫ್ರೇಸರ್‌ ಅತಿ ದೊಡ್ಡ ವಿವಿಧ ಸರಕಿನ ಮಳಿಗೆಯಾಗಿದೆ.
ತಯಾರಿಕೆ ಹಾಗು ಮುದ್ರಣಾ ಕೇಂದ್ರವಾಗಿ ಬರ್ಮಿಂಗ್ಹ್ಯಾಮ್‌, ಉತ್ಪನ್ನ ವಿನ್ಯಾಸ ಹಾಗೂ ಚಿತ್ರಕ ವಿನ್ಯಾಸಗಳೆಂಬ ಸದೃಢ ಸ್ಥಳೀಯ ಸಂಪ್ರದಾಯವನ್ನು ಬೆಂಬಲಿಸಿದೆ. ಬರ್ಮಿಂಗ್ಹ್ಯಾಮ್‌ ವಿನ್ಯಾಸಕರ, ಬಹಳಷ್ಟು ಮನ್ನಣೆ ಪಡೆದ ಕೃತಿಗಳಲ್ಲಿ ಬ್ಯಾಸ್ಕರ್ವಿಲ್‌ ಫಾಂಟ್‌, ರಸ್ಕಿನ್‌ ಪಾಟರಿ, ಆಕ್ಮೆ ಥಂಡರರ್‌ ಸಿಳ್ಳೆ, ಓಡ್‌-ಆನ್‌ ಸಿನೆಮಾಸ್‌ನ ಆರ್ಟ್‌ ಡೆಕೊ ಬ್ರ್ಯಾಂಡಿಂಗ್‌ ಹಾಗೂ ಮಿನಿ ಸೇರಿವೆ.
ಬರ್ಮಿಂಗ್ಹ್ಯಾಮ್‌ನಲ್ಲಿ ವಿಸ್ತಾರವಾದ ಕಾಲುವೆ ವ್ಯವಸ್ಥೆಯಿದೆ. ಇಲ್ಲಿನ ಕಾಲುವೆ ವ್ಯವಸ್ಥೆಯ ಉದ್ದವು ವೆನಿಸ್‌ನದಕ್ಕಿಂತಲೂ ಉದ್ದವಿದೆ.‌ ಕೈಗಾರಿಕಾ ಕ್ರಾಂತಿಯ ಕಾಲದಲ್ಲಿ ಈ ಕಾಲುವೆಗಳು ನಗರದಲ್ಲಿರುವ ಕೈಗಾರಿಕಾ ಕ್ಷೇತ್ರಕ್ಕೆ ಆಧಾರವಾಗಿದ್ದವು. ಬ್ರಿಂಡ್ಲೆಪ್ಲೇಸ್‌ನಂತಹ ಕಾಲುವೆ-ಬದಿಗಳ ನವೀಕರಣಾ ಯೋಜನೆಯಿಂದಾಗಿ ಈ ಕಾಲುವೆಗಳು ಪ್ರವಾಸಿತಾಣಗಳಾಗಿವೆ.
ಫೆಲಿಷಿಯಾಸ್‌ ಜರ್ನಿ ಸೇರಿದಂತೆ, 1999ರಲ್ಲಿ ಬಿಡುಗಡೆಯಾದ ಚಲನಚಿತ್ರಗಳನ್ನು ಬರ್ಮಿಂಗ್ಹ್ಯಾಮ್‌ನಲ್ಲಿ ಚಿತ್ರೀಕರಿಸಲಾಗಿತ್ತು. ಮುಂಚೆ, 1973ರಲ್ಲಿ ಬಿಡುಗಡೆಯಾದ ಟೇಕ್‌ ಮಿ ಹೈ ಚಲನಚಿತ್ರದಲ್ಲಿ ಇದೇ ಸ್ಥಳಗಳಲ್ಲಿ ಚಿತ್ರೀಕರಣ ನಡೆಸಲಾಗಿದ್ದು, ಫೆಲಿಷಿಯಾಸ್‌ ಜರ್ನಿ ಚಲನಚಿತ್ರದ ಮೂಲಕ ನಗರದಲ್ಲಾದ ಬದಲಾವಣೆಗಳನ್ನು ನಿರೂಪಿಸಲಾಯಿತು.
ಯಲ್ಲಿ ಬಹಳ ಹಿಂದಿನಿಂದಲೂ ಸ್ಥಾಪಿತವಾಗಿದ್ದ ಸ್ಥಳೀಯ ವಿಜ್ಞಾನ ಕಾಲ್ಪನಿಕ ಕಥಾ ಸಮುದಾಯದ ಬರ್ಮಿಂಗ್ಹ್ಯಾಮ್ ಶಾಖೆಯು 1971ರಲ್ಲಿ ಆರಂಭಗೊಂಡಿತು. . ಈ ಸಮುದಾಯವು ನೊವಾಕಾನ್‌ ಎಂಬ ವಾರ್ಷಿಕ ವೈಜ್ಞಾನಿಕ ಕಾಲ್ಪನಿಕ ಕಥೆಗಳ ಸಮಾರಂಭವನ್ನು ಆಯೋಜಿಸುತ್ತದೆ.
ನಗರದಲ್ಲಿ ಜ್ಯಾಝ್‌ ಶೈಲಿಯ ಸಂಗೀತವು ಬಹಳ ಜನಪ್ರಿಯವಾಗಿದೆ. ವಾರ್ಷಿಕವಾಗಿ ಇಲ್ಲಿ ನಡೆಯುವ ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ಜ್ಯಾಝ್‌ ಉತ್ಸವವು ಯ ಅತಿದೊಡ್ಡ ಜ್ಯಾಝ್‌ ಉತ್ಸವ. ಈ ಉತ್ಸವವನ್ನು ಬರ್ಮಿಂಗ್ಹ್ಯಾಮ್‌ನ ಹೊರಗಿರುವ ಸೊಲಿಹಲ್‌ನಲ್ಲಿಯೂ ಆಯೋಜಿಸಲಾಗುತ್ತದೆ. ಇದನ್ನು ಮೊದಲ ಬಾರಿಗೆ 1984ರಲ್ಲಿ ನಡೆಸಲಾಯಿತು.
ಇಸವಿ 1166ರಲ್ಲಿ, ತಮ್ಮ ಕೋಟೆಯಲ್ಲಿ ಮಾರುಕಟ್ಟೆಯೊಂದನ್ನು ಆಯೋಜಿಸಲು ಬರ್ಮಿಂಗ್ಹ್ಯಾಮ್‌ ಜಹಗೀರಿನ ಧಾರಕ ಪೀಟರ್‌ ಡಿ ಬರ್ಮಿಂಗ್ಹ್ಯಾಮ್‌ರಿಗೆ ರಾಜಮನೆತನದ ಸನ್ನದು ದೊರೆಯಿತು. ಕಾಲಾನಂತರದಲ್ಲಿ ಇದನ್ನು ಬುಲ್‌ ರಿಂಗ್‌ ಎನ್ನಲಾಗಿ, ಬರ್ಮಿಂಗ್ಹ್ಯಾಮ್‌ನ್ನು ಹಳ್ಳಿಯಿಂದ ಮಾರುಕಟ್ಟೆಯ ಪಟ್ಟಣವಾಗಿ ರೂಪಾಂತರಗೊಳಿಸಲಾಯಿತು.
ಬರ್ಮಿಂಗ್ಹ್ಯಾಮ್‌ ಭಾಗಶಃ ಒಳನಾಡಿನ ಮಧ್ಯದಲ್ಲಿರುವ ಕಾರಣ, ಬರ್ಮಿಂಗ್ಹ್ಯಾಮ್‌ ಮೋಟಾರ್‌-ಹಾದಿ, ರೈಲು ಹಾಗೂ ಕಾಲುವೆ ಜಾಲಗಳಲ್ಲಿ ಪ್ರಮುಖ ನಿಲ್ದಾಣವಾಗಿದೆ. ಹಲವು ಪ್ರಮುಖ ಮೋಟಾರ್‌-ಹಾದಿಗಳು ನಗರದ ಮೂಲಕ ಹಾದುಹೋಗುತ್ತವೆ. ಸ್ಪಗೆಟಿ ಜಂಕ್ಷನ್‌ ಎಂಬುದು ಯಲ್ಲಿರುವ ಅತಿ ಚಿರಪರಿಚಿತ ಮೊಟಾರ್‌-ಹಾದಿ ಜಂಕ್ಷನ್‌ ಆಗಿದೆ.
ಎರಡನೆಯ ಮಹಾಯುದ್ಧದ ನಂತರದ ದಶಕಗಳಲ್ಲಿ, ಬರ್ಮಿಂಗ್ಹ್ಯಾಮ್‌ನ ಜನಾಂಗೀಯ ಅಂಶಗಳು ಗಮನಾರ್ಹವಾಗಿ ಬದಲಾದವು. ಕಾಮನ್ವೆಲ್ತ್‌ ದೇಶಗಳು ಹಾಗೂ ಇತರೆ ದೇಶಗಳಿಂದ ಬಹಳಷ್ಟು ಜನರು ಬರ್ಮಿಂಗ್ಹ್ಯಾಮ್‌ಗೆ ವಲಸೆ ಬಂದರು. ಇಸವಿ 1951ರಲ್ಲಿ ನಗರದ ಜನಸಂಖ್ಯೆಯು ಅತಿ ಹೆಚ್ಚಾಗಿದ್ದು, 1,113,000 ಜನಸಂಖ್ಯೆ ಇತ್ತು.
ಬರ್ಮಿಂಗ್ಹ್ಯಾಮ್‌ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಸೊಲಿಹಲ್ ನಗರವಿಭಾಗದಲ್ಲಿದೆ. ಇದು ಬರ್ಮಿಂಗ್ಹ್ಯಾಮ್‌ನ ಪೂರ್ವಭಾಗದಲ್ಲಿದೆ. ಇಸವಿ 2009ರಲ್ಲಿ, ಪ್ರಯಾಣಿಕ ಸಂಚಾರದ ವಿಚಾರದಲ್ಲಿ, ಈ ವಿಮಾನ ನಿಲ್ದಾಣವು ಯುನೈಟೆಡ್‌ ಕಿಂಗ್ಡಮ್‌ನ ಆರನೆಯ ಅತಿ ನಿಬಿಡ ವಿಮಾನ ನಿಲ್ದಾಣ ಎನ್ನಲಾಗಿತ್ತು.
ಬರ್ಮಿಂಗ್ಹ್ಯಾಮ್‌ನಲ್ಲಿ ವೆಸ್ಟ್‌ ಮಿಡ್ಲೆಂಡ್ಸ್‌ ಪೊಲೀಸ್‌ ಕಾನೂನು ಜಾರಿಗೊಳಿಸುತ್ತದೆ, ವೆಸ್ಟ್‌ ಮಿಡ್ಲೆಂಡ್ಸ್‌ ಫಯರ್‌ ಸರ್ವಿಸ್‌ ಅಗ್ನಿಶಮನ ಹಾಗೂ ಸುರಕ್ಷಾ ಕಾರ್ಯ ನಡೆಸುತ್ತದೆ, ವೆಸ್ಟ್‌ ಮಿಡ್ಲೆಂಡ್ಸ್‌ ಆಂಬುಲೆನ್ಸ್ ಸರ್ವಿಸ್‌ ತುತ್ತು ಸಮಯದಲ್ಲಿ ವೈದ್ಯಕೀಯ ನೆರವು ನೀಡುತ್ತದೆ.
ಬರ್ಮಿಂಗ್ಹ್ಯಾಮ್‌ನಲ್ಲಿ ಮೋಸ್ಲೆ ವೃತ್ತಿಪರ ರಗ್ಬಿ ಯುನಿಯನ್‌ ತಂಡವಿದೆ. ಈ ತಂಡವು ಬಿಲ್ಲೆಸ್ಲೆ ಕಾಮನ್‌ನಲ್ಲಿ ಅಭ್ಯಸಿಸಿ ಆಡುತ್ತದೆ. ಇದರ ಜೊತೆಗೆ, ವೃತ್ತಿಪರ ಬಾಕ್ಸಿಂಗ್‌, ಹಾಕಿ, ಸ್ಕೇಟ್‌ಬೋರ್ಡಿಂಗ್‌, ಸ್ಟಾಕ್‌-ಕಾರ್‌ ರೇಸಿಂಗ್‌, ಗ್ರ
3%ರಷ್ಟು ಮನೆಮಂದಿಗಳಲ್ಲಿರುವವರು ಆ ಮನೆಗಳ ಮಾಲೀಕರೇ ಆಗಿದ್ದರು; 27.7%ರಷ್ಟು ನಗರ ಪರಿಷತ್‌, ಗೃಹನಿರ್ಮಾಣ ಸಂಘ ಅಥವಾ ಇನ್ಯಾರಾದರೂ ಸಾಮಾಜಿಕ ಜಮೀನುದಾರರಿಂದ ಬಾಡಿಗೆಯ ಮೇಲೆ ಪಡೆದಿದ್ದರು. ಉಳಿದ 11.8%ರಷ್ಟು ಖಾಸಗಿಯಾಗಿ ಅಥವಾ ಬಾಡಿಗೆಯಿಲ್ಲದೆ ವಾಸಿಸುತ್ತಿದ್ದರು.
ತಯಾರಿಕೆ ಹಾಗೂ ಇಂಜಿನಿಯರಿಂಗ್‌ ಕ್ಷೇತ್ರಗಳಲ್ಲಿ ಬರ್ಮಿಂಗ್ಹ್ಯಾಮ್‌ ಪ್ರಾಬಲ್ಯ ಮೆರೆದಿದ್ದರೂ, ಇಂದು ಸೇವಾ ಕ್ಷೇತ್ರವು ಇದರ ಆರ್ಥಿಕತೆಯ ಅಗ್ರಸ್ಥಾನದಲ್ಲಿದೆ. ಇಸವಿ 2003ರಲ್ಲಿ ಇದು ಆರ್ಥಿಕ ಉತ್ಪಾದಕತೆಯ 78% ಹಾಗೂ ಆರ್ಥಿಕ ಅಭಿವೃದ್ಧಿಯ 97%ರಷ್ಟು ಪಾಲಿತ್ತು.
ನಗರದಲ್ಲಿ ತಯಾರಿಕೆಯ ಕ್ಷೇತ್ರದ ಅವಸಾನವಾಗುತ್ತಿದ್ದರೂ, ಹಲವು ಪ್ರಮುಖ ಕೈಗಾರಿಕಾ ಘಟಕಗಳು ಉಳಿದುಕೊಂಡಿವೆ. ಇದರಲ್ಲಿ ಕ್ಯಾಸ್ಲ್‌ ಬ್ರೊಮ್ವಿಚ್‌‌ನಲ್ಲಿರುವ ಜಾಗರ್‌ ಕಾರ್ಸ್‌ ಹಾಗೂ ಬೊರ್ನ್ವಿಲ್‌ನಲ್ಲಿರುವ ಕ್ಯಾಡ್‌ಬ್ಯೂರಿ ಟ್ರೆಬೊರ್‌ ಬ್ಯಾಸೆಟ್‌ ಸಹ ಸೇರಿವೆ.
ಲಂಡನ್‌ ಹೊರತುಪಡಿಸಿ, ಮೂರು ಮಿಷೆಲಿನ್‌-ಪ್ರಮಾಣಿತ ಭೋಜನಾಮಂದಿರಗಳನ್ನು ಹೊಂದಿರಲು ಬರ್ಮಿಂಗ್ಹ್ಯಾಮ್‌ ಏಕೈಕ ಇಂಗ್ಲಿಷ್ ನಗರವಾಗಿದೆ: ಎಡ್ಜ್‌ಬ್ಯಾಸ್ಟನ್‌ನಲ್ಲಿನ ಸಿಂಪ್ಸನ್ಸ್‌ , ಹಾರ್ಬೊರ್ನ್‌ನಲ್ಲಿನ ಟರ್ನರ್ಸ್‌ ಹಾಗೂ ನಗರ ಕೇಂದ್ರದಲ್ಲಿರುವ ಪರ್ನೆಲ್ಸ್‌ .
ಇಂಗ್ಲೆಂಡ್‌ನ ವೆಸ್ಟ್ ಮಿಡ್ಲೆಂಡ್ಸ್‌ ವಲಯದ ಪ್ರಾಂತೀಯ ಸರ್ಕಾರದ ಪೀಠವಾಗಿದೆ. ಜೊತೆಗೆ, ಇದು ವಲಯದ ಸರ್ಕಾರ ಕಛೇರಿ, ಪ್ರಾದೇಶಿಕ ಅಭಿವೃದ್ಧಿ ಇಲಾಖೆ, ಅಡ್ವಾಂಟೇಜ್‌ ವೆಸ್ಟ್‌ ಮಿಡ್ಲೆಂಡ್ಸ್‌ ಹಾಗೂ ವೆಸ್ಟ್‌ ಮಿಡ್ಲೆಂಡ್ಸ್‌ ಪ್ರಾದೇಶಿಕ ಸಭೆಯ ಪೀಠವೂ ಹೌದು.
ಬರ್ಮಿಂಗ್ಹ್ಯಾಮ್‌ನಲ್ಲಿ ನೆಲೆಸುವಿಕೆಯ ಬಹಳ ಪುರಾತನ ಸಾಕ್ಷ್ಯಗಳಲ್ಲಿ ಕೆಲವು ಸುಮಾರು 14,400 ವರ್ಷಗಳಷ್ಟು ಹಳೆಯ ಮಾನವಕೃತ ವಸ್ತುಗಳಾಗಿವೆ. ನಗರದ ಮಧ್ಯಭಾಗದಲ್ಲಿರುವ ಕರ್ಜನ್‌ ಸ್ಟ್ರೀಟ್‌ಬಳಿ ಈ ವಸ್ತುಗಳನ್ನು ಪರಿಶೋಧಿಸಲಾಯಿತು.
ಇದರಲ್ಲಿ ವಿಶ್ವದ ಅತಿ ವಿಸ್ತೃತ ಹಾಗೂ ಅತಿ ದೊಡ್ಡ ನಾಣ್ಯ ಸಂಗ್ರಹವಿದೆ. ಕ್ಯಾಡ್ಬ್ಯೂರಿ ವರ್ಲ್ಡ್‌ ಎಂಬುದು, ಚಾಕಲೇಟ್‌ ತಯಾರಿಕೆಯ ಹಂತಗಳ ಜೊತೆಗೆ, ಚಾಕಲೇಟ್‌ ಹಾಗೂ ಉದ್ದಿಮೆಯ ಇತಿಹಾಸವನ್ನು ಭೇಟಿಯಾದವರಿಗೆ ಪ್ರದರ್ಶಿಸುತ್ತದೆ.
ಡಿ ಬರ್ಮಿಂಗ್ಹ್ಯಾಮ್‌ ಕುಟುಂಬವು 1530ರ ದಶಕದ ತನಕ ಬರ್ಮಿಂಗ್ಹ್ಯಾಮ್‌ನ ಲಾರ್ಡ್‌ಗಳಾಗಿದ್ದರು. ಅನಂತರ ಜಾನ್‌ ಡಡ್ಲೆ ಎಂಬೊಬ್ಬರು ಎಡ್ವರ್ಡ್‌ ಡಿ ಬರ್ಮಿಂಗ್ಹ್ಯಾಮ್‌ರನ್ನು ತಮ್ಮ ಲಾರ್ಡ್‌ಷಿಪ್‌ ಹುದ್ದೆಯಿಂದ ವಂಚಿತಗೊಳಿಸಿದರು.
ಬರ್ಮಿಂಗ್ಹ್ಯಾಮ್‌ ಒಂದು ವಾಣಿಜ್ಯ ಪಟ್ಟಣವಾಗಿ ಅಭಿವೃದ್ಧಿ ಹೊಂದಿದ್ದು, 1166ರಲ್ಲಿ ರಾಯಲ್‌ ಚಾರ್ಟರ್ ಸ್ಥಾಪಿಸಿದ ಕೃಷಿ ಉತ್ಪನ್ನ ಮಾರುಕಟ್ಟೆಯನ್ನು ಮೂಲತಃ ಆಧರಿಸಿತ್ತು.
ನ್ಯಾಷನಲ್ ಎಕ್ಸ್‌ಪ್ರೆಸ್‌ನ ಯ ಪ್ರಧಾನ ಕಾರ್ಯಸ್ಥಾನವು ಬರ್ಮಿಂಗ್ಹ್ಯಾಮ್‌ನ ಈಸ್ಟ್‌ಸೈಡ್‌ನಲ್ಲಿದೆ. ಇದರ ಪಕ್ಕದಲ್ಲಿಯೇ ಬರ್ಮಿಂಗ್ಹ್ಯಾಮ್‌ ಕೋಚ್‌ ಸ್ಟೇಷನ್‌ ನನ್ನು ಹೊಸದಾಗಿ ನಿರ್ಮಿಸಲಾಗಿದೆ.
ಹತ್ತಿರದ ಲಿಚ್ಫೀಲ್ಡ್‌ನಲ್ಲಿ ಜನಿಸಿ, ಕೆಲ ದಿನಗಳ ಕಾಲ ಬರ್ಮಿಂಗ್ಹ್ಯಾಮ್‌ನಲ್ಲಿ ವಾಸಿಸಿದ ಸ್ಯಾಮ್ಯುಯಲ್‌ ಜಾನ್ಸನ್‌ ಸೇರಿದಂತೆ, ಬರ್ಮಿಂಗ್ಹ್ಯಾಮ್‌ ಹಲವು ಸಾಹಿತಿಗಳೊಂದಿಗೆ ನಂಟು ಹೊಂದಿದೆ.
ಬರ್ಮಿಂಗ್ಹ್ಯಾಮ್‌ ಇಂಗ್ಲೆಂಡ್‌ನ ವೆಸ್ಟ್‌ ಮಿಡ್ಲೆಂಡ್ಸ್‌ ಕೌಂಟಿಯಲ್ಲಿರುವ ನಗರ ಹಾಗೂ ಮಹಾನಗರ ನಗರವಿಭಾಗವಾಗಿದೆ.
ಬರ್ಮಿಂಗ್ಹ್ಯಾಮ್‌ ಮ್ಯೂಸಿಯಮ್‌ & ಆರ್ಟ್‌ ಗ್ಯಾಲರಿ ಬರ್ಮಿಂಗ್ಹ್ಯಾಮ್‌ನ ಪ್ರಮುಖ ಕಲಾ ಹಾಗೂ ವಸ್ತು ಪ್ರದರ್ಶನಾಲಯವಾಗಿದೆ.
ಬಾರ್ಬರ್‌ ಇಂಸ್ಟಿಟ್ಯೂಟ್‌ ಆಫ್‌ ಫೈನ್‌ ಆರ್ಟ್ಸ್‌ ವಸ್ತು ಪ್ರದರ್ಶನಾಲಯ ಹಾಗೂ ವಾದ್ಯಗೋಷ್ಠಿ ಸಭಾಂಗಣವೂ ಆಗಿದೆ.
ಸಾಂಪ್ರದಾಯಿಕವಾಗಿ ವ್ಯಾಪಾರವು ಎರಡು ದೇಶದ ದ್ವಿಪಕ್ಷೀಯ ಒಡಂಬಡಿಕೆಮೂಲಕ ನಿಯಂತ್ರಿಸಲಾಗುತ್ತದೆ. ಯಾವ ದೇಶಗಳು ಅಂತಾರಾಷ್ಟ್ರೀಯ ವ್ಯಾಪಾರದಲ್ಲಿ ವ್ಯಾಪಾರಿಮನೋಭಾವ, ಹೆಚ್ಚಿನ ದೇಶಗಳು ಸುಂಕಗಳಂತಹ ಉನ್ನತವಾದ ಮತ್ತು ಅನೇಕ ಕಟ್ಟುಪಾಡುಗಳನ್ನು ನಂಬುತ್ತವೆ. ೧೯ನೇ ಶತಮಾನದಲ್ಲಿ, ವಿಶೇಷವಾಗಿ ಯುನೈಟೆಡ್‌ ಕಿಂಗ್‌ಡಮ್‌ನಲ್ಲಿ, ಮುಕ್ತ ವ್ಯಾಪಾರವು ಶ್ರೇಷ್ಠವಾದ ನಂಬಿಕೆಯಾಗಿ ಮಾರ್ಪಟ್ಟಿತ್ತು. ಇದು ನಂಬಿಕೆಯು ಪಾಶ್ಚಿಮಾತ್ಯ ದೇಶಗಳಲ್ಲಿ ಪ್ರಬಲವಾಗಿ ಯೋಚನೆಯಾಗಿ ಮಾರ್ಪಟ್ಟಿತ್ತು. ಎರಡನೇ ವಿಶ್ವ ಯುದ್ಧದ ವರ್ಷದವರೆಗೂ, ವಿವಾದಾತ್ಮಕ ಮಲ್ಟಿಲ್ಯಾಟರಲ್‌ ಒಡಂಬವಿಕೆಯಾದಂತಹ ಜೆನರಲ್‌ ಅಗ್ರೀಮೆಂಟ್‌ ಆನ್‌ ಟಾರಿಫ್ಸ್‌ ಮತ್ತು ಟ್ರೇಡ್‌ ಮತ್ತು ವಿಶ್ವ ವ್ಯಾಪಾರ ಒಕ್ಕೂಟ ಗಳು ಉಚಿತ ವ್ಯಾಪಾರನ್ನು ಪರಿಚಯಿಸಲು ಜಾಗತಿಕ ನಿಯಂತ್ರಣದ ವ್ಯಾಪಾರದ ಮಾದರಿಯನ್ನು ರಚಿಸುವಾಗ ಈ ವ್ಯಾಪಾರದ ಕರಾರುಗಳು ಆಗಾಗ್ಗೆ ನಿರಾಶೆಯ ಫಲಿತಾಂಶವನ್ನು ನೀಡುತ್ತಿದ್ದವು ಮತ್ತು ಅಭಿವೃದ್ಧಿಹೊಂದುತ್ತಿರುವ ದೇಶಗಳಿಗೆ ಇದು ಲಾಭದಾಯಕವಲ್ಲದ ಅನುಚಿತವಾದ ವ್ಯಾಪಾರವೆಂದು ವಿರೋಧ ವ್ಯಕ್ತಪಡಿಸುವಂತಾಯಿತು.
ಮುಕ್ತ ವ್ಯಾಪಾರವು ಸಾಮಾನ್ಯವಾಗಿ ಹೆಚ್ಚಿನ ಅರ್ಥಿಕವಾಗಿ ಶಕ್ತಿಯುತವಾದ ದೇಶಗಳಲ್ಲಿ ಶಕ್ತಿಯುತವಾದ ಪ್ರೋತ್ಸಾಹಿಸಲ್ಪಡುತ್ತದೆ, ಆದರೂ ರಕ್ಷಣಾತ್ಮಕ ಆಯ್ಕೆಯಂತಹುಗಳಿಂದ ಯುನೈಟೆಡ್‌ ಸ್ಟೇಟ್ಸ್‌ ಮತ್ತು ಯೂರೋಪ್ ನಲ್ಲಿ
ಕೃಷಿಗೆ ವಿಧಿಸುವ ಸುಂಕಕಿಂತಲೂ ಕೈಗಾರಿಕೆಗಳ ರಕ್ಷಣಾತ್ಮಕ ಅಂಕಿಅಂಶವೇ ಪ್ರಮುಖವಾಗಿರುತ್ತದೆ. ಮುಕ್ತ ವ್ಯಾಪಾರಕ್ಕೆ ನೆದರ್‌ಲ್ಯಾಂಡ್ಸ್‌ ಮತ್ತು ದಿ ಯುನೈಟೆಡ್‌ ಕಿಂಗ್‌ಡಮ್‌ಗಳೆರಡೂ ಶಕ್ತಿಯುತವಾದ ಆರ್ಥಿಕವಾಗಿ ಪ್ರಬಲವಾಗಿ ಪ್ರತಿಪಾದಕಗಳಾಗಿವೆ, ಇಂದು ಯುನೈಟೆಡ್‌ ಸ್ಟೇಟ್ಸ್‌, ದಿ ಯುನೈಟೆಡ್‌ ಕಿಂಗ್‌ಡಂ, ಆಷ್ಟ್ರೇಲಿಯಾ ಮತ್ತು ಜಪಾನ್‍ ದೇಶವು ಅವುಗಳ ಮಹತ್ವದ ತತ್ವಪಾದಕಗಳಾಗಿವೆ. ಹಾಗಿದ್ದರೂ, ಹಲವು ಇನ್ನಿತರೆ ದೇಶಗಳು ಕೂಡ ಆರ್ಥಿಕವಾಗಿ ಶಕ್ತಿಯುತವಾಗಲು ಮುಕ್ತ ವ್ಯಾಪಾರದಲ್ಲಿ ತಮ್ಮ ಪ್ರತಿಪಾದನೆಯನ್ನು ಹೆಚ್ಚಿಸಿಕೊಳ್ಳುತ್ತಿವೆ. ವಿದೇಶಿ ನೇರ ಹೂಡಿಕೆ, ಪ್ರೋಕ್ಯೂರ್‌ಮೆಂಟ್‌ ಮತ್ತು ವ್ಯಾಪಾರ ಸೌಲಭ್ಯ ಸೇರಿದಂತೆ ಸುಂಕದ ಮಟ್ಟವು ಕುಸಿದಂತೆ ಸುಂಕಯೇತರ ಮಾಪನದ ಮಾತುಕತೆಯಂತಹುದು ಹೆಚ್ಚುತ್ತದೆ . ವಹಿವಾಟಿನ ವೆಚ್ಚವು ವ್ಯಾಪಾರ ಸಭೆ ಮತ್ತು ನೀತಿಯಯಂತಹ ಪ್ರಕ್ರಿಯೆಯ ಇತ್ತೀಚೆಗೆ ಕಂಡುಬರುತ್ತಿವೆ.
ಉತ್ಪಾದನಾ ಕ್ಷೇತ್ರಗಳು ಸಂರಕ್ಷವಾದವನ್ನು ಪ್ರೋತ್ಸಾಹಿಸುತ್ತಿದ್ದ ಸಂದರ್ಭದಲ್ಲಿ ಸಾಂಪ್ರದಾಯಿಕವಾಗಿ ಕೃಷಿಯ ಆಸಕ್ತಿಯು ಸಾಮಾನ್ಯವಾಗಿ ಮುಕ್ತವ್ಯಾಪಾರದ ಪರವಾಗಿರುತ್ತಿದ್ದವು. ಏನಾದರಾಗಲಿ ಇದು ಇತ್ತೀಚಿನ ವರ್ಷಗಳಲ್ಲಿ ಸ್ವಲ್ಪಮಟ್ಟಿಗೆ ಬದಲಾಗಿದೆ. ನಿಜವಾಗಿಯು, ವಿಶೇಷವಾಗಿ ಯುನೈಟೆಡ್‌ ಸ್ಟೇಟ್ಸ್‌, ಯೂರೋಪ್‌ ಮತ್ತು ಜಪಾನ್‌ನಲ್ಲಿ ಕೃಷಿ ಓಲೈಕೆಗಾಗಿರುವ ನಿರ್ಧಿಷ್ಟ ಕಾನೂನು ಕನಿಷ್ಟಮಟ್ಟದ ಜವಾಬ್ದಾರಿಗಳಿರುವಂತೆ ಹೆಚ್ಚಿನ ರಕ್ಷಣಾತ್ಮಕ ಕಟ್ಟಳೆಗಳು ಹೆಚ್ಚಿನ ಇನ್ನಿತರ ಸರಕು ಮತ್ತು ಸೇವೆಗಳನ್ನು
ಬಹುಮುಖ್ಯ ಅಂತಾರಾಷ್ಟ್ರೀಯ ವ್ಯಾಪಾರದ ಕರಾರನ್ನು ಒಪ್ಪಿಕೊಳ್ಳುತ್ತವೆ.
ಆರ್ಥಿಕ ಕುಸಿತದ ಸಮಯದಲ್ಲಿ ಅಲ್ಲಿ ಆಗಾಗ್ಗೆ ದೇಶೀಯ ಕೈಗಾರಿಕೆಗಳನ್ನು ರಕ್ಷಿಸಲು ಸುಂಕವನ್ನು ಹೆಚ್ಚಿಸಲು ಬಲವಾದ ದೇಶೀಯ ಒತ್ತಡಗಳು ಹೆಚ್ಚಿರುತ್ತವೆ. ಇದು ಪ್ರಪಂಚಾದಾದ್ಯಂತ ಮಹಾ ಆರ್ಥಿಕಕುಸಿತದ ಸಂದರ್ಭದಲ್ಲಿ ಕಂಡುಬಂದಿತ್ತು. ವಿಶ್ವ ವ್ಯಾಪಾರದಲ್ಲಿ ತೀವ್ರವಾದ ಆರ್ಥಿಕಕುಸಿತದ ಹಿಂದಿರುವ ಕಾರಣವನ್ನು ಹಲವು ಅರ್ಥಶಾಸ್ತ್ರಜ್ಞರು ವಿಶ್ವ ವ್ಯಾಪಾರವು ಕುಸಿತಕ್ಕೆ ಸುಂಕವೇ ಕಾರಣವೆಂಬುದನ್ನು ಕಣ್ಣಿಗೆಕಟ್ಟುವಂತೆ ವಿವರಿಸಿದ್ದಾರೆ.
ಜಾಗತಿಕ ಮಟ್ಟದಲ್ಲಿ ವರ್ಲ್ಡ್‌ ಟ್ರೇಡ್‌ ಆರ್ಗನೈಜೇಶನ್‌ ಮೂಲಕವೇ ಅಂತಾರಾಷ್ಟ್ರೀಯ ವ್ಯಾಪಾರದ ನೀತಿಯನ್ನು, ಅನೇಕ ಇನ್ನಿತರ ಪ್ರಾದೇಶಿಕ ವ್ಯವಸ್ಥೆಯಾದಂತಹ ದಕ್ಷಿಣ ಅಮೆರಿಕಾದಲ್ಲಿರುವ , ಯುನೈಟೆಡ್‍ ಸ್ಟೇಟ್ಸ್‌ ನಡುವಿನ ಉತ್ತರ ಅಮೆರಿಕಾ ಮುಕ್ತ ವ್ಯಾಪಾರ ಕರಾರು , ಕೆನಡಾ ಮತ್ತು ಮೆಕ್ಸಿಕೋ, ಮತ್ತು ಯೂರೋಪಿಯನ್‌ ಯೂನಿಯನ್‌ ನಡುವಿನ ೨೭ಸ್ವತಂತ್ರ ದೇಶಗಳಲ್ಲಿ ಜಾರಿಗೆತರಲಾಗುತ್ತದೆ. ಫ್ರೀ ಟ್ರೇಡ್‌ ಏರಿಯಾ ಆಫ್‌ ದಿ ಅಮೆರಿಕಾಸ್‌ ನ ಸ್ಥಾಪನೆಯ ಯೋಜನೆಯ ಕುರಿತು ೨೦೦೫ ಬ್ಯೂನಸ್‌ ಏರೀಸ್‌ ಮಾತನಾಡಿದ್ದು ಬೃಹತ್‌ಮಟ್ಟದಲ್ಲಿ ವಿಫಲವಾಯಿತು, ಏಕೆಂದರೆ ಇದನ್ನು ಲ್ಯಾಟಿನ್‌ ಅಮೆರಿಕನ್‌ ದೇಶದ ಜನಸಂಖ್ಯೆಯು
ವಿರೋಧಿಸಿತು. ಹೂಡಿಕೆ ಮೇಲೆ ಬಹುಪಕ್ಷೀಯ ಒಪ್ಪಂದ ದಂತಹ ಅದೇ ತೆರನಾದ ಒಪ್ಪಂದಗಳೂ ಇತ್ತೀಚಿನ ವರ್ಷಗಳಲ್ಲಿ ವಿಫಲವಾಗಿವೆ.
೧೯೦೦ ರ ಆರಂಭದಲ್ಲಿ ಎಲಿ ಹೆಕ್ಸ್‌ಚರ್ ಮತ್ತು ಬರ್ಟಿಲ್ ಒಹ್ಲಿನ್ ಎಂಬ ಸ್ವೀಡಿಶ್ ಅರ್ಥಶಾಸ್ತ್ರಜ್ಞರು ’ ’ ಎನ್ನುವ ಅಂತಾರಾಷ್ಟ್ರೀಯ ವ್ಯಾಪಾರ ಸಿದ್ಧಾಂತವನ್ನು ಹುಟ್ಟುಹಾಕಿದರು. ಈ ಸಿದ್ಧಾಂತವನ್ನು ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತ ಎಂದೂ ಕರೆಯುತ್ತಾರೆ. ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತವು ದೇಶಗಳು ತಮ್ಮಲ್ಲಿ ಹೇರಳವಾಗಿರುವ ಸಂಪನ್ಮೂಲಗಳನ್ನು ಬೇಡುವ ವಸ್ತುಗಳನ್ನು ಉತ್ಪಾದಿಸಿ ರಫ್ತು ಮಾಡಬೇಕು ಮತ್ತು ಕಡಿಮೆ ಸಂಪನ್ಮೂಲಗಳನ್ನು ಬೇಡುವ ವಸ್ತುಗಳನ್ನು ಆಮದು ಮಾಡಿಕೊಳ್ಳಬೇಕು ಎಂಬುದಕ್ಕೆ ಒತ್ತು ನೀಡುತ್ತದೆ. ಈ ಸಿದ್ಧಾಂತವು ಒಂದು ನಿರ್ಧಿಷ್ಟ ವಸ್ತುವಿನ ಉತ್ಪಾದನಾ ಪ್ರಕ್ರಿಯೆಯ ಉತ್ಪಾದಕ ಶಕ್ತಿಯ ಮೇಲೆ ಬೆಳಕು ಚೆಲ್ಲುವ ತುಲನಾತ್ಮಕ ಪ್ರಯೋಜನ ಮತ್ತು ಸಂಪೂರ್ಣ ಪ್ರಯೋಜನ ಸಿದ್ಧಾಂತಗಳೊಂದಿಗೆ ವ್ಯತ್ಯಾಸವನ್ನು ಹೊಂದಿದೆ. ಇದಕ್ಕೆ ತದ್ವಿರುದ್ಧವಾಗಿ, ಹೆಕ್ಸ್‌ಚರ್-ಒಹ್ಲಿನ್ ಸಿದ್ಧಾಂತವು ಒಂದು ದೇಶವು ತನ್ನಲ್ಲಿ ಹೇರಳವಾಗಿರುವ ಮತ್ತು ಮಿತವ್ಯಯದ ಅಂಶಗಳನ್ನು ಬಳಸಿಕೊಂಡು ಒಂದು ವಸ್ತುವಿನ ಉತ್ಪಾದನೆಯಲ್ಲಿ ಪರಿಣಿತಿ ಪಡೆಯಬೇಕು ಮತ್ತು ರಫ್ತು ಮಾಡಬೇಕು. ಹಿಂದಿನ ಸಿದ್ಧಾಂತಗಳು ಹೇಳಿದಂತೆ, ಹೆಚ್ಚು ನಮರ್ಥವಾಗಿ ಉತ್ಪಾದಿಸುವ ವಸ್ತುಗಳನ್ನು ಉತ್ಪಾದಿಸಬಾರದು.
ಹೆಕ್ಸ್‌ಚರ್-ಒಹ್ಲಿನ್ ಮಾದರಿಯನ್ನು ರಿಕಾರ್ಡಿಯನ್‌ನ ಮೂಲ ತುಲನಾತ್ಮಕ ಪ್ರಯೋಜನ ಮಾದರಿಗೆ ಪರ್ಯಾಯವಾಗಿ ಹುಟ್ಟುಹಾಕಲಾಯಿತು. ಇದರ ಬಹು ದೊಡ್ಡ ಸಂಕೀರ್ಣತೆಗೆ ಹೊರತಾಗಿಯೂ, ಇದು ತನ್ನ ಭವಿಷ್ಯಗಳನ್ನು ಸರಿಯಾಗಿ ಸಾಧಿಸಿ ತೋರಿಸಲಾಗಲಿಲ್ಲ. ಆದರೂ, ಸೈದ್ಧಾಂತಿಕ ದೃಷ್ಟಿಯಿಂದ, ಇದು ಆಧುನಿಕ-ಶಾಸ್ತ್ರೀಯ ದರ ಪದ್ಧತಿಯನ್ನು ಅಂತಾರಾಷ್ಟ್ರೀಯ ವ್ಯಾಪಾರ ಸಿದ್ಧಾಂತದೊಂದಿಗೆ ಒಗ್ಗೂಡಿಸಿ ಒಂದು ಸೊಗಸಾದ ಪರಿಹಾರವನ್ನು ಕೊಟ್ಟಿತು.
ಅಂತಾರಾಷ್ಟ್ರೀಯ ವ್ಯಾಪಾರದ ವಿಧಗಳು ಪೂರ್ಣ ಉದ್ಯೋಗದ ಅಂಶಗಳಲ್ಲಿನ ವ್ಯತ್ಯಾಸಗಳಿಂದಾಗಿ ನಿರ್ಧರಿಸಲ್ಪಡುತ್ತವೆ ಎಂದು ಈ ಸಿದ್ಧಾಂತ ವಾದಿಸುತ್ತದೆ. ಈ ಸಿದ್ಧಾಂತವು ಸ್ಥಳೀಯವಾಗಿ ಹೇರಳವಾಗಿ ಸಿಗುವ ಅಂಶಗಳನ್ನು ಉಪಯೋಗಿಸಿಕೊಂಡು ಉತ್ಪಾದಿಸಿದ ವಸ್ತುಗಳನ್ನು ದೇಶಗಳು ರಫ್ತು ಮಾಡುತ್ತವೆ ಮತ್ತು ಸ್ಥಳೀಯವಾಗಿ ಅತೀ ವಿರಳವಾಗಿ ಸಿಗಬಹುದಾದ ಅಂಶಗಳಿಂದ ಉತ್ಪಾದಿಸುವ ವಸ್ತುಗಳನ್ನು ಆಮದು ಮಾಡಿಕೊಳ್ಳುತ್ತವೆ ಎಂದು ಭವಿಷ್ಯ ನುಡಿಯುತ್ತದೆ. ಲಿಯೋಂಟಿಫ್‌ ಪ್ಯಾರಾಡಾಕ್ಸ್‌ ಎಂದು ಕರೆಯಲ್ಪಟ್ಟ - ಮಾದರಿಯಲ್ಲಿನ ಪ್ರಾಯೋಗಿಕ ಸಮಸ್ಯೆಗಳನ್ನು, ಅಮೇರಿಕಾವು ಹೆಚ್ಚು ಬಂಡವಾಳ ಹೊಂದಿದ ಹೊರತಾಗಿಯೂ ಶ್ರಮಶಕ್ತಿ ಬೇಡುವ ವಸ್ತುಗಳನ್ನು ರಫ್ತು ಮಾಡುತ್ತದೆ ಎಂದು ತೋರಿಸಿಕೊಟ್ಟ ವಾಸ್ಸಿಲಿ ಲಿಯೋಂಟಿಫ್‌ ಎನ್ನುವವ ಪ್ರಾಯೋಗಿಕ ಪರೀಕ್ಷೆಗಳ ಮೂಲಕ ಬಹಿರಂಗಪಡಿಸಿದ.
ವಲಯಗಳ ಮಧ್ಯೆ ಕಾರ್ಮಿಕರ ಮತ್ತು ಬಂಡವಾಳ ಹರಿವು ಸ್ವತಂತ್ರವಾಗಿರುತ್ತದೆ
ಶೂಗಳ ಉತ್ಪಾದನೆ ಶ್ರಮಿಕ ಶಕ್ತಿಯನ್ನು ಬೇಡುವಂತದ್ದಾಗಿದ್ದರೆ, ಕಂಪ್ಯೂಟರ್‌ನ ಉತ್ಪಾದನೆಯು ಬಂಡವಾಳಕೇಂದ್ರಿತವಾಗಿದ್ದು
ಸಿದ್ಧಾಂತದಲ್ಲಿನ ಸಮಸ್ಯೆಯೆಂದರೆ ಇದು ಬಂಡವಾಳದ ವಸ್ತುಗಳ ವ್ಯಾಪಾರವನ್ನು ಹೊರಗಿಟ್ಟಿದೆ
ಸಿದ್ಧಾಂತದಲ್ಲಿ, ಶ್ರಮ ಮತ್ತು ಬಂಡವಾಳ ಎರಡೂ ಪ್ರತಿಯೊಂದು ದೇಶದಲ್ಲಿಯೂ ನೆಲೆಗೊಂಡ ವಸ್ತುಗಳಾಗಿವೆ. ಆಧುನಿಕ ಅರ್ಥಶಾಸ್ತ್ರದಲ್ಲಿ, ಬಂಡವಾಳದ ವಸ್ತುಗಳು ಅಂತಾರಾಷ್ಟ್ರೀಯವಾಗಿ ವಹಿವಾಟಾಗುತ್ತವೆ. ಸ್ಯಾಮುಯೆಲ್ಸನ್ ಉಲ್ಲೇಖಿಸಿದಂತೆ, ಮಧ್ಯದಲ್ಲಿ ಬರುವ ವಸ್ತುಗಳ ವಹಿವಾಟಿನಿಂದ ಬರುವ ಅದಾಯ ಉತ್ತಮವಾಗಿರುತ್ತದೆ.
ಅಂತಾರಾಷ್ಟ್ರೀಯ ಗಡಿಪ್ರದೇಶಗಳು ಅಥವಾ ಪ್ರದೇಶಗಳಾದ್ಯಂತ ಹಣದ ಸರಕುಗಳು, ಮತ್ತು ಸೇವೆಗಳ ವಿನಿಮಯವನ್ನು ಅಂತಾರಾಷ್ತ್ರೀಯ ವ್ಯಾಪಾರ ಎನ್ನುತ್ತಾರೆ. ಹಲವು ದೇಶಗಳಲ್ಲಿ, ಇದು ಒಟ್ಟು ದೇಶೀಯ ಉತ್ಪಾದನೆ ಯ ಬಹು ಮುಖ್ಯವಾದ ಭಾಗವನ್ನು ಪ್ರತಿನಿಧಿಸುತ್ತದೆ. ಅಂತಾರಾಷ್ಟ್ರೀಯ ವ್ಯಾಪಾರವು ಬಹುತೇಕ ಇತಿಹಾಸದುದ್ದಕ್ಕೂ ಅಸ್ತಿತ್ವದಲ್ಲಿದ್ದರೂ, ಅದರ ಆರ್ಥಿಕ, ಸಾಮಾಜಿಕ, ಮತ್ತು ರಾಜಕೀಯ ಮಹತ್ವವು ಇತ್ತೀಚಿನ ಶತಮಾನಗಳಲ್ಲಿ ಹೆಚ್ಚಾಗುತ್ತಿದೆ.
ಕೈಗಾರೀಕರಣ, ಮುಂದುವರಿದ ಸಾರಿಗೆಸೌಲಭ್ಯ, ಜಾಗತೀಕರಣ, ಮಲ್ಟಿನ್ಯಾಷನಲ್ಕಾರ್ಪೋರೇಶನ್ಗಳು, ಮತ್ತು ಹೊರಗುತ್ತಿಗೆಗಳೆಲ್ಲವು ಅಂತಾರಾಷ್ಟ್ರೀಯ ವ್ಯಾಪಾರದ ಪದ್ಧತಿಮೇಲೆ ಮಹತ್ವದ ಪರಿಣಮವನ್ನು